Najbolji burbon za koktele je stigao - Muški magazin - trendovi, fitness, lifestyle, saveti, devojke... `\nU ovakvim kolekcijama i regalima velikih obožavalaca ovog popularnog pića, ne može se naći ništa sa manjom aromom, a dodatno, ništa jeftinije ne bi moglo biti tolerisano. Nova boca nefiltriranog Beam burbona predstavlja novi standard koji dolazi sa nešto nižom cenom, za koju postoje nade da će ostali proizvođači pratiti.\nSvi ljubitelji viskija ne mogu biti srećniji zbog postojanja ove flaše, a za to postoji mnogo razloga, ali možemo početi od najvažnijeg - filtracije, tačnije, nedostatka iste. Glavna primesa je vrlo jednostavna u ovom slučaju, dok Repeal Batch predstavlja najbližu reinterpretaciju onoga što biste najradije kupili u radnji, odmah nakon ukidanja prohibicije. A, to dolazi u vidu nisko filtriranog i jakog alkoholnog pića.\nRepeal Batch predstavlja burbon bez hladnog filtriranja, što znači da za razliku od brojnih suparničkih proizvoda, ovo piće nije sazrelo putem finalnih agresivnih tehnika filtriranja pre flaširanja. Hladna filtracija uzima proteine i izvlači ih iz viskija, stvari koje dodaju aromu, dubinu i ukus u ustima, rešavajući ih se. Spuštajući viski na tačku smrzavanja, ove stvari pretvaraju se u ledene kristale, dok im mikro mreže ne dozvoljavaju da prodru u bocu.\nOvaj proces poseduje svoje prednosti, posebno zbog toga što sastojci koje smo pomenuli mogu zamutiti piće i učiniti da nešto krene po zlu na polici. Međutim, uprkos tome što kupci mogu biti daleko privrženiji lepoj boji, sve komponente uklonjene tokom filtracije kreiraju superiorno piće i daleko autentičnije, odmah po vađenju iz bureta.\nSvako ko ne voli Repeal Batch koliko i Cut liniju istog proizvođača, zna da će druga polovina svakako misliti drugačije. Razlika između ova dva viskije jeste u tome što je Cut 100 čist, dok nova linija dolazi sa nižom cenom, tačnije čistoćom od 86 procenata. Možda Repeal Batch nema identičnu boju i odvažnost, ali je i dalje veoma jak burbon koji u nosu vuče na kukuruz, zajedno sa notama cimeta, putera i karamele, dok mu je finiš suv i veoma opojan.\nfiltriranje alkoholnih pića\nPROČITAJTE SLEDEĆI TEKST: Kineski erotski hotel za odmor i razonodu


Volas prekinuo odmor zbog "pogoršanja ukrajinske krize"\nVolas prekinuo odmor zbog „pogoršanja ukrajinske krize“\nTanjug 13. februara 2022. 15:33\nLONDON – Britanski ministar odbrane Ben Volas saopštio je danas da je prekino odmor u inostranstvu zbog „pogoršanja ukrajinske krize“ i upozorio da bi Rusija „mogla da izvrši invaziju u narednim danima“.\nVolas je planirao da sa porodicom provede produženi vikend u inostranstvu, nakon što je prošle nedelje u Moskvi učestvovao u diplomatskim pregovorima.\n„Vratio sam se iz Moskve u subotu ujutro, a zbog zabrinutosti zbog pogoršanja situacije u Ukrajini otkazao sam planirani produženi vikend u inostranstvu sa porodicom i vraćam se“, napisaoje Volas na Tviteru.\nBritanski premijer Boris Džonson suočio se sa zahtevima da smeni tadašnjeg ministra inostranih poslova Dominika Raba i druge visoke zvaničnike jer su otišli na odmor prošlog leta kada su talibani preuzeli vlast u Avganistanu, a Britanija imala probleme u evakuaciji svojih građana, podseća Rojters.\nVolas je za Sandej tajms rekao da je ruska invazija na Ukrajinu „veoma verovatna“ i da obim vojnog prisustva Rusije na granici dve zemlje znači da Moskva može da pokrene ofanzivu „u svakom trenutku“.\nOn je upozorio da se u pregovore ne polaže previše nade, navodeći da se „od nekih sa Zapada oseća dah Minhena“, aludirajući na sporazum iz 1938. koji nije uspeo da zaustavi ekspanzionizam Nemačke pod Adolfom Hitlerom.


ponedeljak, 21. decembar 2015. 12:57h\nNeizvesnost na ovom meču nije postojala. Vrščani su od starta igrali samouvereno, što im je već u 16. minutu donelo prednost od 18 poena (45:27). Nedugo zatim ona se popela i na + 30, dok krajnji rezultat predstavlja najvišu razliku na meču.\nVojvodina je jedno od najprijatnijih iznenađenja, s obzirom na probleme sa kojima se suočavaju. Večeras su igrali bez najboljeg igrača, pa nisu uspeli da pruže dostojniji otpor. Ali, i mi smo uradili mnogo toga dobrog i zasluženo slavili. Nalazimo se u pozitivnom naletu, jer dobro treniramo i radimo individualno sa igračima i na psihološkom planu. Izgledamo mnogo ozbiljnije, borbenije i angažovanije, što me jako raduje – rekao je trener Vršca Swisslion Miloš Pejić.\nSvih 12 igrača Vršca Swisslion se upisalo u listu strelaca, a najviše koševa postigao je Nikola Tomašević - 17. Rajko Kljajević je dodao 14 poena, dok su Mladen Jeremić i Bojan Davidovac ubacili po 13 poena, a Miloš Savović 12.\nZahvaljujem se publici što je došla da nas podrži i pored lošijih partija koje smo pružali. Sada se u našoj igri vidi napredak, polako prevazilazimo psihološku barijeru koju smo imali, tako da u dobrom raspoloženju očekujemo poslednju utakmicu u ovoj godini – rekao je kapiten Vršca Swisslion Miloš Savović.\nVrščani će već u četvrtak u Centru Millennum ugostiti ekipu Sloge (19.30h), u prvom meču drugog dela Košarkaške lige Srbije.


Depaj za dlaku izbegao gadnu povredu - Sportske.net\nDepaj za dlaku izbegao gadnu povredu\nSve se dobro završilo po Holanđanina, Žoze Murinjo je izjavio da je sinoć sezona vrlo lako mogla da bude gotova za njega.\nMurinjo uzvratio "fudbalskim Ajnštajnima"Liga kup - Siti ide na Junajted, Totenhem na Liverpul!Junajted se mučio, Siti nastavlja sa pobedamaMurinjove metode - Priprema za meč na parkinguTeške reči - Ibra je kao čunj!\nOsim zbog prekida serije poraza posle pobede nad Nortepmtonom i plasmana u narednu Liga Kupa, Murinju je pao kamen sa srca i zbog toga što je sa Memfisom Depajem sve u redu.\nA nije izgledalo da će tako i biti kada je fudbaler trećeligaša Džek MekKort startovao na holandskog reprezentativca samo što je počelo drugo poluvreme.\n"Moraću da prestanem da pričam o sudijama, ali ako ono nije bilo za crveni karton, onda stavrno ne znam šta je. Ono je prekršaj koji je mogao da uzrokuje veoma tešku povredu. Srećom, do nje nije došlo." rekao je 'Posebni'.\nInače, Depaj nije u prvo planu kod Murinja i za očekivati je ga češće gledamo na terenu u Kup utakmicama i Ligi Evrope nego u Premijer ligi.


Nimic: Pregovori o imenu Makedonije su u završnoj fazi\nU subotu je posrednik UN u sporu između Skoplja i Atine Metju Nimic najavio da će tokom ove nedelje biti nastavljeni pregovori o pronalaženju rešenja u vezi sa imenom Makedonije u Briselu, ali još nije poznato u kojem formatu.\nIz makedonskog Ministarstva spoljnih poslova saopšteno je da će resorni ministar Nikola Dimitrov u ponedeljak i utorak, 28. i 29. maja, boraviti u Briselu na radnim sastancima sa visokim zvaničnicima EU, preneli su skopski mediji.\nTokom grčko-makedonskog sastanka u Njujorku, posredik Nimic rekao je da su “pitanja dobro definisana i da su strane spremne da reše spor štiteći svoje nacionalne interese”.\nMakedonija očekuje da dobije datum za početak pregovora EU na samitu Unije u junu, a poziv za članstvo u NATO na samitu Alijanse u julu, te da je rešenje budućeg imena zemlje ključni uslov za ispunjenje ovih ciljeva.\nSa druge strane, Makedonska informativna agencija (MIA) prenela je u nedelju informaciju da će jedna od glavnih tema na Savetu za spoljne poslove Evropske unije, koji je zakazan za ponedeljak 28. maj, biti napredak u pregovorima o imenu Makedonije.\nMIA prenosi da će makedonski i grčki ministri spoljnih poslova Nikos Kocijas i Nikola Dimitrov nastaviti sa pregovorima u Briselu, nakon runde u Njujorku.\nIpak, uprkos očekivanjima obe strane da je dogovor blizu, lider grčke opozicione partije Nova demokratija Kirjakos Micotakis izjavio je da “možemo da živimo” sa nerešenim problemom oko imena Makedonije “još 2-3 godine”, s obzirom da problem nije rešen već 20 godina.\nMicotakis je rekao i da mu je grčki premijer Aleksis Cipras saopštio da razmatra ime “Republika ilindenska Makedonija”, na šta mu je lider Nove demokratije odgovorio da je to “najgore moguće rešenje”.\nMicotakis je dodao i da “Grci koji, posle osam godina krize, smatraju da su doživeli niz ekonomskih poraza, nisu u stanju da prihvate nešto što shvataju kao na nacionalni ustupak”.\nTags: grčka, makedonija\nHabermas: Medijska revolucija služi ekonomskim, umesto kulturnim ciljevimaMiting i kontramiting u Berlinu


PREPORUKE Novi prijedlog Kriznog štaba upućen srbijanskoj vladi\nPrelazak granice bez neophodnog negativnog PCR testa\nCijena testa 50 eura Foto: AFP\nZa PCR testove na koronavirus na osobni zahtjev građana Srbije i stranih državljana cijena je 50 eura, u svim referentnim laboratorijima na teritoriju cijele Srbije, a za studente i maloljetne testiranje je besplatno.\nKrizni štab je, "imajući u vidu trenutnu epidemiološku situaciju", odlučio da se pojedine zdravstvene ustanove "koje su bile određene za covid-bolnice, postupno vraćaju u uobičajen proces rada".\nU tim će ustanovama svi radnici prethodno biti testirani na koronavirus, a mogu početi raditi tek poslije negativnog testa. Krizni štab je naglasio u saopćenju da nikad dosad nije preporučio kazne za nenošenje maski na otvorenom prostoru i da uvođenje takvih mjera "nije u planu".\nU posljednja 24 sata u Srbiji su od koronavirusa preminule još tri osobe, što je dosad ukupno 234 žrtve, a od testiranih 5.298 osoba koronavirus je potvrđen kod 34, priopćilo je ranije u utorak srpsko ministarstvo zdravlja.\nSrbija Krizni štab PCR test Koronavirus


Danas štrajk upozorenja radnika Željeznica RS-a - Privredna štampa\nMinistarstvo saobraćaja i veza RS-a obaviješteno je o odluci sindikata radnika “Željeznica RS-a” o stupanju u štrajk upozorenja, kako su naveli, radi zaštite ekonomskih i socijalnih prava radnika ovog preduzeća.\nIz ovog ministarstva ne spore pravo radnika da traže svoja prava u skladu sa zakonom, te od predstavnika sindikata i uprave preduzeća traže da u dijalogu dođu do zajedničkog rješenja problema.\nMeđutim, “Željeznice RS-a” ranije su obavijestile Ministarstvo saobraćaja i veza da ne mogu izmiriti dospjela dugovanja, nakon čega je resorni ministar upoznao Ministarstvo finansija RS-a o situaciji u kojoj se ovo preduzeće nalazi.\n-Ministarstvo finansija RS-a nas je obavijestilo da će u skladu s punjenjem budžeta i prioritetima u odnosu na ostala dospjela potraživanja biti isplaćene neisplaćene subvencije prema Željeznicama RS-a – potvrđeno je iz Ministarstva saobraćaja i veza RS-a.\nRadnici “Željeznica RS” održat će sutra štrajk upozorenja, a ukoliko uprava preduzeća ne ispuni njihove zahtjeve, među kojima je i smjena generalnog direktora Dragana Savanovića, 11. aprila će potpuno obustaviti rad.\nPredsjednik Samostalnog sindikata mašinovođa “Željeznica RS-a” Simo Cvjetković rekao je da su svi sindikati koji djeluju u ovom javnom preduzeću saglasni da stupe u štrajk upozorenja.\nTraže od uprave da do petka isplati plaću za februar i topli obrok za oktobar, naknadu za prijevoz i da dostavi nacrt sistematizacije radnih mjesta.\nOsim toga, kaže Cvjetković, traže smjenu direktora Savanovića i da Vlada RS-a pokrene odgovornost prethodnih uprava koje su u potpunosti “uništile preduzeće”.


Prvi sajam za penzionere u Novom Sadu (promo) - Penzin\nPočetna Magazin Godine Prvi sajam za penzionere u Novom Sadu (promo)\nSajam za penzionere u Novom Sadu, prvi po redu, održaće se 25. i 26. novembra 2016. godine na Novosadskom sajmu. Ulaz je besplatan.\nManifestacija pod sloganom „Za bezbrižnu starost“ u potpunosti će biti posvećena najstarijim građanima koji će na Sajmu moći da provere svoje zdravstveno stanje i saznaju tajne pravilne ishrane, da učestvuju u zabavnim radionicama i nagradnim igrama, osvoje vredne poklone i brojne popuste, saznaju i odaberu kako da ispune svoje slobodno vreme i zaborave usamljenost.\nPosetioci će oba dana, u petak od 12 do 19 časova i u subotu od 10 do 19 časova moći da uživaju u veoma raznovrsnoj ponudi i programu koji ih očekuje na Sajmu za penzionere.\nU okviru štandova izlagača, pored brojnih medicinskih, farmakoloških, prehrambenih i drugih proizvoda namenjenih starijim licima, biće predstavljeni i preduzeća i organizacije iz oblasti socijalne zaštite, pomoći i nege u kući, zdravlja, edukacije, volontiranja, zdrave ishrane, sporta, rekreacije i hobija, stvaralaštva, putovanja, osiguranja i bezbednosti, finansija, kao i pravne zaštite.\nCilj ove manifestacije je da penzioneri kvalitetno provedu slobodno vreme, da se zabave i druže, učestvuju u raznim radionicama, koncertima, nagradnim igrama, kao i da na jednom mestu vide i probaju proizvode i usluge namenjene isključivo njima.\nSve penzionere zaista očekuje odlična zabava sa dosta iznenađenja i aktivnosti koji će obeležiti prvi Sajam za penzionere u Novom Sadu.\nTags:aktivno starenjeNovi SadNovosadski sajamSajam za penzionere


Nova Ivančica planira zapošljavanje - GradPrijedor.com - Portal grada Prijedora\nHome»Društvo»Nova Ivančica planira zapošljavanje\nNova Ivančica planira zapošljavanje\n9. februara 2009. 1 Min Read\nSamir Alihodžič, direktor „Nove Ivančice“ iz Kozarca, kod Prijedora, kazao je da će ovo preduzeće za izradu gornjih dijelova obuće u ovoj godini, ukoliko se ne suoči s težim posljedicama globalne krize, zaposliti još 100 radnika.\n„Trenutno zapošljavamo 120 radnika i otpuštanja zaposlenih neće biti, već najvjerovatnije novog zapošljavanja. Tokom ove godine, ukoliko plasman proizvoda našeg austrijskog kupca ‘Paula Grina’ bude stabilan, organizovaćemo drugu smjenu u proizvodnji i zaposliti 100 novih radnika“, kazao je Alihodžić i dodao da radnici neće biti zaposleni odjednom već u tri navrata.\nProsječna plata zaposlenih u „Novoj Ivančici“, koja za potrebe hrvatskog partnera Tvornice obuće „Ivančica“ i austrijskog kupca „Paula Grina“ izrađuje gornje dijelove, mahom ženske obuće, iznosi 340 KM. U Upravi preduzeća kažu da bi zarade bile i veće da nisu suočeni s kadrovskim problemima, jer se zbog nedostaka kvalifikovane radne snage, čija obuka traje od tri mjeseca do dvije godine, norma ispunjava tek sa 70 odsto.


Svaki korisnik ovog sajta odgovoran je za sadržaj poruke koju objavi na sajtu. Sajt se odriče svake odgovornosti za njihov sadržaj. Postavljanjem vaše poruke ili vašeg autorskog dela saglasni ste da ovaj sajt postaje distributer vašeg dela i odričete se mogućnosti njegovog povlačenja ili brisanja bez saglasnosti uprave sajta. Distribucija sadržaja sa ovog sajta je dozvoljena samo u nekomercijalne svrhe, uz obaveznu napomenu da je sadržaj preuzet sa ovog sajta i uz obavezno navođenje adrese Radio-Delta.org/forum. Kako je sajt ovih dimenzija nemoguće u potpunosti kontrolisati, ukoliko primetite materijal nad kojim Vi ili neko drugi već ima autorska prava, odmah nam se obratite i materijal će biti uklonjen. Za sve ostale vidove distribucije obavezni ste da prethodno zatražite odobrenje od Vlasnika sajta Radio-Delta.org.


Дачић: "Два пута дневно авиони ће ићи по држављане Србиjе" | Socijalistička partija Srbije\nDačić: “Dva puta dnevno avioni će ići po državljane Srbije” Vesti\n25 marta, 2020 u 01:05\nPrvi potpredsednik Vlade i ministar spoljnih poslova Srbije Ivica Dačić izjavio je da Vlada planira da, u proseku, dva puta dnevno šalje avione Er Srbije kako bi prevezli srpske državljane koji su ostali “zarobljeni” u inostranstvu, a nakon što je obustavljen međunarodni saobraćaj zbog virusa Covid-19.\nMinistar Dačić je u izjavi za RTS poručio da je nerealno očekivati da će avioni biti upućivani u Peru, Šri Lanku, na Bali…\n„Moraju na neki način da se domognu do nekih drugih destinacija, do kojih možemo da dođemo”, naglasio je šef srpske diplomatije.\nDačić je ponovio i da je potvrđena infekcija kod još jednog člana Misije Srbije pri UN-u u Ženevi. Ministar Dačić je rekao da on nije ni primljen u bolnicu u Ženevi, iako mu je konstatovano teško stanje.\n„Jedva smo postigli da ode u Bern u bolnicu, ali iako mu je jedno plućno krilo praktično otkazalo, a oni hoće da ga otpuste, i predlažu mu da ide kući i pije paracetamol”, konstatovao je ministar Dačić.


Fondacija Novak Đoković sakupila dva miliona dinara za nove vrtiće u Srbiji\nIzvor: Radio Televizija Vojvodine, 09.Dec.2019, 17:36\nFondacija Novak Đoković saopštila je da je sakupila oko dva miliona dinara za nepunih nedelju dana trajanja donatorske kampanje "Sezona darivanja".\nOsnivači Fondacije, Novak i Jelena Đoković, pozvali su sve ljude širom sveta da se pridruže donatorskoj akciji i doniraju novac za otvaranje novih vrtića u Srbiji, a oni će duplirati prikupljenu sumu.\n"Zahvaljujući vama, danas više od 200 dece ima pristup kvalitetnom predškolskom obrazovanju. Inspirisani >> Pročitaj celu vest na sajtu Radio Televizija Vojvodine << vašom humanošću i prelepim porukama i ove godine želimo da dupliramo ukupnu sumu vaših donacija prikupljenih u ovoj Sezoni darivanja," izjavili su Novak i Jelena Đoković.\nZa tu namenu za sve korisnike Vip, Telenor i Telekom mobilnih operatera otvoren je poseban broj 2205, a cena poruke iznosi 100 dinara, dok se donacije mogu uplatiti i preko linka fundraise.novakdjokovicfoundation.org.\nZa nepunih nedelju dana trajanja donatorske kampanje „Sezona darivanja" Fondacija Novak Đoković sakupila je skoro 2 miliona dinara, ali to nisu jedine dobre vesti. Osnivači Fondacije Novak i Jelena Đoković pozvali su sve ljude širom sveta da se pridruže donatorskoj akciji i doniraju novac za...


Zašto su u EU jedni „jednakiji“ od drugih - 10.08.2016, Sputnik Srbija\nZašto su u EU jedni „jednakiji“ od drugih\nUoči istorijskog susreta ruskog predsednika Vladimira Putina i turskog lidera Redžepa Tajipa Erdogana u Sankt Peterburgu, bugarski premijer Bojko Borisov... 10.08.2016, Sputnik Srbija\nanalize i mišljenja, komentari i analitika, turska, bugarska, jelica putniković, energija sputnjika s jelicom putniković\n19:30 10.08.2016 (Osveženo: 16:51 22.07.2021)\nUoči istorijskog susreta ruskog predsednika Vladimira Putina i turskog lidera Redžepa Tajipa Erdogana u Sankt Peterburgu, bugarski premijer Bojko Borisov izjavio je da su Sofija i Moskva dogovorile formiranje radnih grupa koje će pronaći način da obnove radove na dva zajednička energetska projekta — gasovodu „Južni tok“ i nuklearnoj centrali Belene.\nJelica Putniković, urednica „Balkan magazina“ i emisije „Energija Sputnjika“ kaže da je bugarski premijer, zbog Erdoganove posete Moskvi i najave ponovnog pokretanja projekta „Turski tok“, požurio da, kako je navela — „uđe u igru“ po pitanju izgradnje „Južnog toka“.\n„Sada se Rusiji ’preporučuje‘ ne samo Turska, već i Bugarska — obe sa željom da se preko teritorije Crnog mora do njihovih obala izgrade podmorski gasovodi. Iz izjava ruskih zvaničnika vidi se da je Moskva spremna da sa Turskom razgovara o izgradnji jedne cevi, jednog kraka ’Turskog toka‘, jer je Turskoj potrebno više gasa nego što sada dobija iz Rusije i drugih izvora. Međutim, pitanje je da li će Rusija naći modalitet za izgradnju gasovoda od Turske ili Bugarske, koji bi išao kroz zemlje EU — dakle, preko Balkana na sever, ka evropskim potrošačima. Zato je ruski predsednik i rekao da traži čvrste pravne garancije“, objašnjava Putnikovićeva za radio Sputnjik.\nNovak: Ne suprotstavljati „Južni“ i „Turski tok“\n9 Avgust 2016, 18:14\nPrema njenim rečima, „Južni“ i „Turski tok“ se međusobno ne isključuju, ali će ovog puta Rusija insistirati i kod Turske i kod Bugarske da nađu modalitete za izgradnju gasovoda.\n„Videćemo da li će to biti velike energetske kompanije koje će naći svoj interes u izgradnji gasovoda, a koje će sa briselskom diplomatijom pregovarati o tome kako da se ti gasovodi stave u poziciju da mogu da voze samo ruski gas, a ne da se grade po principu trećeg energetskog paketa. Mora se imati na umu da nije samo ’Gasprom‘ kompanija kojoj se nije isplatilo da gradi gasovod gde će morati da ostavi deo kapaciteta za nekog trećeg tranziter, već se to nikome ne isplati“, kaže Putnikovićeva.\nBrisel je svojevremeno stopirao projekat „Južni tok“ zbog, kako je tada navedeno, neusklađenosti sa Trećim energetskim paketom. To, međutim, Evropskoj uniji nije smetalo kad je reč o „Severnom toku 2“, koji treba gasno da poveže Rusiju i Nemačku preko Baltika. Jelica Putniković objašnjava da su ovi dvostruki standardi rezultat činjenice da je u Briselu „ozvaničena institucija lobiranja“.\nTurski tok — korist ili šteta za EU\n3 Avgust 2016, 08:00\n„Nemačka je izlobirala da za sebe izgradi ’Severni tok 1‘. Takođe, Nemačka, Holandija, Britanija i Francuska, čije su firme suvlasnici u ’Severnom toku 2‘, izlobirale su da se taj gasovod može graditi bez bilo kakvih problema i sukoba s evropskim propisima. Dakle, u Evropskoj uniji su, nažalost, neki jednakiji od drugih“, kaže Putnikovićeva.\nOna podseća i da su se Mađari i Italijani pobunili jer je „Južni tok“ ugašen, a aktiviran „Severni tok 2“.\n„Sada je na zemljama članicama Evropske unije, kojima je u interesu da do realizacije Južnog toka dođe, da u Briselu izboksuju povoljne uslove kako bi taj gasovod mogao da se izgradi“, zaključuje Putnikovićeva na kraju razgovora za radio Sputnjik.\nDa podsetimo, predsednik Rusije Vladimir Putin je, u razgovoru s novinarima u Sankt Peterburgu, tokom susreta s turskim predsednikom Redžepom Tajipom Erdoganom, rekao da je Moskva svesna da su EU i Bugarska spremne da obnove projekat „Južni tok“, ali je naglasio da će za to sada, zbog gubitaka koje je Rusija imala u prethodnom pokušaju realizacije tog projekta, biti potrebne i veoma čvrste zakonske garancije iz Brisela.


Srpska radna grupa koju su predstavljali pukovnik Goran Šimić, načelnik Centra za simulacije i učenje na daljinu, vs Radojka Milićević, administrator kurseva u Centru za simulacije i učenje na daljinu, i Aron Presnal, predstavnik Džeferson instituta - implementatora projekta u Srbiji, učestvovala je na godišnjoj ADL konferenciji koja je održana od 14. do 16. maja 2013. godine, u mestu Gol, Norveška.\nTrodnevna konferencija ponudila je mnoštvo prezentacija i veliku priliku učesnicima da se upoznaju sa aktuelnim trendovima u elektronskom učenju i tehnološkim dostignućima koja ga podržavaju.\nNaročito značajna su bila izlaganja pripadnika OS Finske koji su prezentovali svoja iskustva u korišćenju Mudl softvera u razvoju platforme za učenje na daljinu. Takođe, prezentovani su šabloni za pravljenje kurseva za navedenu platformu koji predstavljaju pomoć nastavnicima da brže i kvalitetnije izrađuju elektronske kurseve.\nVeoma bitan aspekt daljeg razvoja učenja na daljinu u MO i VS predstavlja projekat MASLO koji se bavi mobilnim učenjem.\nDana 26.04.2013. godine u Centru za simulacije i učenje na daljinu realizovana je simulaciona vežba brigadnog nivoa kojoj su, u ulozi posmatrača, prisutvovali i predstavnici Nacionalnog trening centra Sektora za vanredne situacije MUP-a Republike Srbije.\nCilj posete bio je razmatranje mogućih oblika saradnje Centra za simulacije i učenje na daljinu i Nacionalnog trening centra na polju simulacija i učenja na daljinu.\nOpšti zaključak je da je saradnju između dva centra moguće realizovati na više nivoa kroz:\nrealizaciju zajedničkih simulacionih vežbi,\npružanje stručne i tehničke podrške Nacionalnom trening centru Sektora za vanredne situacije u izradi elektronskih kurseva,\npružanje usluge u obuci ljudstva Nacionalnog trening centra Sektora za vanredne situacije za korišćenje platforme za učenje na daljinu u MO Republike Srbije i\npostavljanje (“hostovanje”) elektronskih kurseva Nacionalnog trening centra Sektora za vanredne situacije na platformi za učenje na daljinu u MO Republike Srbije.\nTročlana mešovita Norveško-Srpska delegacija sastava:\npukovnik Goran Šimić, načelnik Centra za simulacije i učenje na daljinu, Vojne akademije,\nmajor Atle Svendsen, savetnik u Sektoru za reformu sistema odbrane MO Kraljevine Norveške i\ndr Aaron Presnall, direktor Džeferson instituta, Beograd\nposetila je ukrajinski Univerzitet odbrane sa sedištem u Kijevu dana 24. aprila 2013. godine s ciljem sagledavanja mogućnosti saradnje u oblasti učenja na daljinu. Delegaciju je primio pukovnik Oleksandr Čornoknjižnji, zamenik Instituta za informacione tehnologije Univerziteta odbrane, a prezentaciju Centra za učenje na daljinu realizovao je major Maksim Tiščenko.\nTročlana delegacija Ministarstva odbrane Kraljevine Norveške posetila je Centar za simulacije i učenje na daljinu kako bi stekla uvid u realizaciju projekta učenja na daljinu u MO RS i VS. Delegaciju je predvodila Nina Borgen Bakevol, zamenik generalnog direktora Odeljenja za politiku bezbednosti Ministarstva odbrane Kraljevine Norveške. Delegaciju je ispred sastava Centra za simulacije i učenje na daljinu pozdravio načelnik centra pukovnik Goran Šimić, koji je gostima prezentovao šta je sve postignuto u proteklom periodu po pitanju realizacije projekta učenja na daljinu i kakvi su planovi za naredni period. Članovi delegacije su izrazili zadovoljstvo onim što je do sada postignuto na ovom projektu, i iskazali interesovanje za način primene učenja na daljinu u MO RS i VS kao i mogućnosti izrade elektronskih kurseva za učenje na daljinu u dvojezičkoj varijanti, na srpskom i engleskom jeziku.\n50 godina Informatičke službe\nSvečanom akademijom u kasarni „Topčider“, dana 21.02.2013. godine, obeležen je Dan informatičke službe i pola veka njenog postojanja u Ministarstvu odbrane i Vojsci Srbije. Svečanosti je prisustvovao i načelnik Generalštaba Vojske Srbije general Ljubiša Diković.\nPozdravljajući okupljene, načelnik Uprave za telekomunikacije i informatiku Generalštaba Vojske Srbije brigadni general Predrag Simović osvrnuo se na razvoj te službe u našoj vojsci od najranijih dana pa do danas, ističući da je ona uvek bila u funkciji boljeg komandovanja i rukovođenja.\nOn je, takođe, ukazao da je razvoj novih tehnologija doneo i nove izazove, pa se danas vode ratovi i u sajber prostoru, koji ne poznaje granice i nema vremenskog ograničenja.\nSvečanost je bila prilika i da se povodom praznika dodele plakete i zahvalnice aktivnim i penzionisanim pripadnicima službe, kao i saradnicima iz civilnog sektora.\nPripadnici informatičke službe obeležavaju 21. februar kao svoj dan u znak sećanja na isti datum iz 1963. godine kada je formirana Šesta uprava GŠ JNA.


Funkcionalnosti - Hoteo\nHOTEO Operacije vam pomaže da organizujete svoj tim i upravljate zaduženjima unutar jednog sistema čime se postiže automatizacija, unifikacija i bolji kvalitet radnih procesa na nivou celokupnog hotela.\nHOTEO Operacije vam nudi mogućnost da vršite inspekciju radnih procesa, uočite i otklonite bilo koju nepravilnost u izvršavanju zaduženja i upravljanju hoteliskim opreacijama.\nHOTEO Operacije vam omogućava da lako obavite detaljnu analizu na osnovu izveštaja i prikupljenih podataka o stanju radnih procesa unutar vašeg hotela.\nHOTEO Operacije vam pruža mogućnosti da kreirate bilo koju vrstu izveštaja ili grafikona koji su vam potrebni radi vođenja evidencije, obavljanja analize i detaljnog uvida u stanje unutar hotela.\nHOTEO Operacije nudi korisnicima mogućnost primanja push notifikacija u slučaju dodeljivanja novog zadatka, promene statusa postojećeg zadatka, prijave problema ili incidenta, kao i u bilo kojoj drugoj situaciji gde su vam obaveštenja neophodna.\nHOTEO Operacije vam omogućavaju da kreirate prilagođenu Laundri listu, odnosno spisak Laundri inventara, u koju možete dodavati, menjati ili brisati stavke iz liste po potrebi.\nHOTEO Operacije vam omogućava da jednostavno prijavite i pratite potrošnju artikala iz minibara i kontrolišete redovnu dopunu zaliha minibara za svaku sobu i svaki hotel ponaosob (ukoliko imate više hotela).\nHOTEO Operacije vam omogućava da što brže, efikasnije i bezbolnije prevaziđete i rešite problem izgubljenog prtljaga i ličnih predmeta gostiju koji borave u vašem hotelu.


Ćićolina: Film 'Kuma od skandala' nije o porno zvezdi\nĆićolina: Film ‘Kuma od skandala’ nije o porno zvezdi\nBeta 12. maja 2017. 16:40\nGlumica Ilona Staler – „Ćićolina“ izjavila je danas da film Alesandra Melancinija „Ćićolina – kuma od skandala“, koji će biti prikazan na ovogodišnjem Međunarodnom festivalu dokumentarnog filma Beldoks, u Beogradu, ne govori o njoj kao o porno zvezdi, već o njoj kao osobi, Iloni, o kojoj se manje zna.\n„Greše svi koji misle da je to film o Ćićolini kao porno-zvezdi. Medjutim, taj film osvetljava onu Ilonu-Ćićolinu o kojoj se manje zna, po meni je Melancini napravio nešto više od dokumentarnog jednostavno fenomenalan film“, rekla je Ćićolina na konferenciji za novinare i dodala da je ona Ilona koja je bežeći od „komunističke diktature u Madjarskoj“, stigla u Italiju 1972. godine.\nRežiser filma Alesandro Melancini rekao mu je bila čast da radi sa „pop ikonom“, „borcem za ljudska prava“, ženom koja danas bavi slikarstvom i koja je „slobodna i vedra ličnost“.\nĆićolina koja je gošća 10. Beldoksa rekla je da je veoma srećna što je u Beogradu, da joj se „svidja narod“ i pred fotografima i snimateljima pozirala – obnaženih grudi.\nGovoreći o svom političkom angažmanu u Italiji, rekla je da veliki broj ljudi glasa za nju i da je srećna što se izborila za donošenje zakona koji se odnose na ljudska prava i prava životinja.\n„Iznela sam 20 predloga zakona o seksualnom obrazovanju, o zabrani eksperimenata na životinjama, protiv smrtne kazne, za prava zatvorenika da jednom nedeljno provedu vreme sa supružnicimna, bila sam protiv nasilja nad gej populacijom“, rekla je Ćićolina i dodala da voli mir i slobodu, a ne rat i „licemerne političare koji vole samo vlast, koja im je važnija od seksa“.\nĆićolina je dodala da su je oduvek oduševljavali Joko Ono i Džon Lenon, jer pripada hipi generaciji, i da se uvek zalaže za „koncept ljubavi“.\n„Ja sam katolikinja i kažem seks i religija se slažu“, rekla je Ćićolina i dodala: „Goli smo rodjeni, uživam da šetam gola, tako se osećam slobodno“.


Sajam obrazovanja od 20. do 27. oktobra | Fakulteti\nStudenti o problemima obrazovnog sistema 06/02\nKonkurs za nove članove programa “Future Leaders” 22/01\nSajam obrazovanja ” Zvonce”, ove godine organizovan pod sloganom ”Odzvonilo je neznanju” će biti održan od 20. do 27. oktobra, kao prateća manifestacija Međunarodnog sajma knjiga.\nObuhvatiće sve segmente obrazovnog sistema, a štandove će imati domaći i strani univerziteti i fakulteti, visoke škole, srednje škole, kao i razne organizacije i institucije.\nIzlagači su brojni, a među njima je i novosadska EGIDA, centar za edukativni turizam i školovanje u inostranstvu. Asocijacija istočnoevropskih univerziteta iz Rusije promovisaće studiranje u Rusiji i Ukrajini. Svoju zemlju će promovisati i ambasada Kanade, sa mogućnostima studiranja, zaposlenja i istraživačkog rada.\nUniverzitet u Beogradu će ponuditi brošure o studijskim programima i uslovima upisa. Univerzitet Metropolitan će organizovati nagradnu igru, a dobitnik nagrade će osvojiti stipendiju za četvorogodišnje osnovne studije koje izabere.\nNa sajmu će se predstaviti i Incest trauma centar, Udruženje regionalnih i centara za stručno usavršavanje, a gosti će biti i predstavnici Kancelarije Saveta Evrope.\nMeđunarodni sajam opreme i sredstava za nastavu “Učila”, koji se održava u isto vreme je namenjen obrazovno-vaspitnim ustanovama, profesorima i nastavnicima, vaspitačima, direktorima škola, predstavnicima ministarstava i lokalne samouprave koje se bave obrazovanjem, vlasnicima knjižara, učenicima, studentima kao i široj publici.\nIzlagački program ovog sajma će obuhvatiti: predškolski i školski nameštaj, opremu za specijalizovane kabinete, nastavna sredstva, fonolaboratorije, računarsku opremu i programe, internet televizijske sisteme, školski pribor, predškolska učila, igračke i didaktičku, pedagošku i metodičku literaturu.\nOva dva sajma će se održati u hali 2 Beogradskog Sajma. Otvaranje će biti 20. oktobra, zajedno sa sajmom knjiga, a radno vreme će biti od 10 do 21 sat.\nCena ulaznice iznosi 250 dinara, a za grupne posete je 150. Parking se plaća 100 dinara po satu.\nTAGS: beogradski sajammedjunarodni sajam knjigaprogramsajam obrazovanjasajam obrazovanja beogradsajam obrazovanja zvoncezvonce 2013


Ipak, izgleda da nije planirala neki lud provod u Beogradu. Pošto voli da svira u kasnim večernjim satima, Vanesa je tražila da u njenoj hotelskoj sobi bude postavljen klavir kako bi mogla da vežba i tokom noći.\n- Ne znamo kako će organizovati svoje slobodno vreme, ali je zamolila da u hotelu dobije dva spojena apartmana i da bude izolovana da se ostali gosti ne bi bunili kad bude svirala - otkrili su nam organizatori.\nI u Beogradskoj areni popularna violinistkinja će imati dve garderobe, koje moraju biti kompletno nameštene, s tepisima, tapetama, udobnim foteljama, visokim lampama, ogledalima... Treba da budu dobro osvetljene i zagrejane na 24 stepena. U jednoj će biti još i stalak za instrumente, CD plejer i prenosna grejalica, dok će u drugoj Vanesu čekati hrana za nju i njene asistente.\nKao što nije preterano zainteresovana za čuveni noćni provod u beogradskim klubovima, Vanesa nije htela da “rizikuje” ni s lokalnim kulinarskim specijalitetima, što je trend među velikim zvezdama koje prvi put nastupaju u nekoj zemlji. Prema narudžbini, na njenom stolu će se naći tri vrste sira (engleski čedar, stilton i francuski bri), miks zelene salate i paradajza, piletina, sveže voće, tri vrste čaja (kamilica, nana i engleski), soja mleko i punomasno kravlje, voda, koka-kola, flaše kvalitetnog belog i crnog francuskog vina...\nNaravno, sve to odnosi se samo na Vanesu i njene asistente, koji u Beograd zajedno dolaze iz Ciriha.\nPrateći bend od 10 članova doći će posebno, a na sceni Arene s Vanesom će nastupiti i gudači iz Srbije, orkestar “Metamorphosis” predvođen violistom Sašom Mirkovićem (inače, ovaj mladi ansambl poznat je i po nastupima s Goranom Bregovićem u njegovim projektima „Orkestar za venčanja i sahrane”, „Memoari Kraljice Margo”...).\nVanesa Mej na nastupima svira na dva tipa violina – klasičnom modelu „guadagnini“ iz 1761. godine i električnom „zeta jazz“. Posebno je vezana za „guadagnini“ violinu (čija se vrednost procenjuje na 150 hiljada funti), koju je dobila na poklon od roditelja. Godine 1995. bila joj je ukradena, ali je, srećom, posle dva meseca vraćena.


Haos u Bahreinu: Ecclestone za sada ne otkazuje utrku - Klix.ba\n15.2.2012. u 16:51\nPrema izvještajima udruženja za ljudska prava, demonstrante koji u Bahreinu obilježavaju godišnjicu lanjskog pokušaja promjene vlasti vojska na ulicama premlaćuje i masovno privodi.\nOklopna vozila nakon godinu dana ponovo su na ulicama Bahreina, a vojska i policija uhapsile su brojne aktiviste i demonstrante koji su na godišnjicu prošlogodišnjih demonstracija pokušali utjecati na promjenu vlasti uz zemlji.\nMaryam Al-Khawaja iz Bahreinskog centra za ljudska prava pozvala je vodstvo Formule 1 da zbog novih nečovječnih postupaka vlade ponovo otkaže utrku zakazanu za 20. do 22. aprila.\n"Vlasti su prošle godine obećale promjene, međutim ništa se nije dogodilo jer vlada nema niti namjeru pokrenuti stvari na bolje. A tortura na ulici se nastavila. Vlada u inozemstvo šalje idilične slike, a jučer su oklopna vozila ušla u centar rezidencijalnog dijela grada kao i lani. Čula sam da su demonstranti bacani s krovova, da su im lomljene noge. To su sve razlozi zbog kojih bi utrka morala biti otkazana, a jedino to bi bila snažna poruka vlastodršcima", izjavila je Al-Khawaja.\nMeđutim, vodeći čovjek svjetskog prvenstva Formule 1 Bernie Ecclestone smatra da se ništa strašno ne događa.\n"Očekivao sam probleme na godišnjicu lanjskih događaja, ali po mom saznanju samo je jedna grupa mladih nasrnula na policiju. Mislim da se ništa strašno ne događa i da se naše stajalište po pitanju održavanja utrke ne mijenja. Ako mi bahreinska vlada kaže da se nećemo osjećati sigurno i da utrku treba otkazati, onda ćemo to i učiniti. Tako je bilo prošle godine", poručio je Ecclestone.


Poziv Vijeća ministara statističkim institucijama: Objavite rezultate popisa\nNaslovnica NAJNOVIJE Poziv Vijeća ministara statističkim institucijama: Objavite rezultate popisa\nSarajevo – Vijeće ministara BiH izjasnit će se o nacrtu zakona o izmjenama i dopunama Zakona o državnoj službi u institucijama BiH na narednoj sjednici, nakon što se u tekst zakona ugrade principi definirani na jučerašnjoj sjednici i pristigle sugestije.\nDonošenjem ovog zakona želi se osigurati efikasnija i odgovornija javna uprava, saopšteno je iz državne vlade.\nMinistri su jučer pozvali nadležne statističke institucije u BiH da ulože dodatne napore kako bi se postigao dogovor oko objave rezultata popisa, u skladu s postavljenim rokovima.\nUtvrđen je prijedlog zakona o obilježavanju malog oružja, lakog naoružanja i pripadajuće municije oznakom “E”. Riječ je o reformskom zakonu, kojim BiH uređuje ovu oblast i ispunjava međunarodno preuzete obaveze u oblasti nezakonite proizvodnje i trgovine vatrenim oružjem. Donošenje ovog zakona, između ostalog, omogućit će lakše i jednostavnije praćenje trgovine oružjem i ojačati institucije u borbi protiv nelegalne trgovine oružjem, te osigurati čvršću saradnju s drugim državama u procesu praćenja označenog oružja i municije. Ministarstvo vanjske trgovine i ekonomskih odnosa dostavit će prijedlog zakona Parlamentu BiH na razmatranje po skraćenoj proceduri. Usvojena je informacija o potrebnim izmjenama zakona i podzakonskih propisa, koji bi omogućili bržu i efikasniju borbu protiv korupcije i organiziranog kriminala. U izradu ove informacije Ministarstva sigurnosti uključeni su Ministarstvo pravde BiH, Visoko sudsko i tužilačko vijeće, Agencija za prevenciju korupcije i koordinaciju borbe protiv korupcije, SIPA, Granična policija BiH, Direkcija za koordinaciju policijskih tijela BiH, federalni MUP, Ministarstvo unutrašnjih poslova RS-a i policija Brčko distrikta BiH.\nOve institucije prepoznale su potrebu izmjene zakonskih propisa u oblastima krivičnog postupka, prevencije korupcije i koordinaciju borbe protiv korupcije, sukoba interesa u institucijama vlasti BiH, državne službe i policijskih službenika u institucijama BiH, te finansiranja političkih stranaka.\nDonesena je odluka o imenovanju radne grupe za procjenu mogućnosti ukidanja stiker-naljepnica i prelaska na drugu metodologiju. Predsjedavajući Radne grupe je Zoran Andrić iz Ministarstva komunikacija i prometa, a članovi su predstavnici ovog ministarstva i Agencije za identifikaciona dokumenta, evidenciju i razmjenu podataka BiH. Radna grupa će u narednih 60 dana izvršiti procjenu mogućnosti ukidanja stiker-naljepnica i prelaska na drugu metodologlju, te izvještaj dostaviti Vijeću ministara BiH. Zamjenik direktora Državne regulatorne agencije za radijacijsku i nuklearnu sigurnost Zoran Tešanović imenovan je za državnog oficira za vezu s Međunarodnom agencijom za atomsku energiju.\nRektor Univerziteta u Tuzli Enver Halilović imenovan je za direktora Agencije za razvoj visokog obrazovanja i osiguranje kvaliteta, kao najbolji kandidat nakon provođenja javnog konkursa. Za v.d. zamjenike direktora Arhiva BiH imenovani su Šimun Novaković i Hadžija Hadžiabdić.\nHimzo 12. ožujka 2016. At 12:56\nNe isplati se.Jos malo i eto novog popisa.


eKapija | Za devet mjeseci 2019. banke u FBiH ostvarile dobit od 250 mil KM\nIzvor: Indikator | Srijeda, 08.01.2020.| 08:27\nZa devet mjeseci 2019. banke u FBiH ostvarile dobit od 250 mil KM\nNa nivou bankarskog sektora u Federaciji BiH, prema izvještajnim podacima banaka sa 30. septembrom 2019. godine, iskazan je pozitivan finansijski rezultat - dobit u iznosu od 250,9 mil KM, što je za 4,3 mil KM ili 1,7% više u odnosu na isti period 2018. godine, podaci su Agencije za bankarstvo FBiH.\nUkupna neto aktiva na nivou bankarskog sektora u FBiH sa 30. septembrom 2019. godine iznosi 23,7 mlrd KM i za 1,6 mlrd KM ili 7,5% je veća u odnosu na 31. decembra 2018.\nKrediti, sa učešćem od 62,8% u strukturi ukupne aktive, zabilježili su rast u odnosu na kraj 2018. u iznosu od 580,9 mil KM ili 4,1%, tako da na dan 30. septembra 2019. godine iznose 14,9 mlrd KM. Rast kredita sa 30. septembrom 2019. u odnosu na kraj 2018. ostvaren je kod kredita odobrenih stanovništvu, privatnim preduzećima, nebankarskim finansijskim institucijama i ostalim sektorima, a smanjeno je kreditiranje vladinih institucija, bankarskih institucija i javnih preduzeća.\nKrediti odobreni pravnim osobama ostvarili su rast za 111,2 mil KM ili 1,5%, tako a na dan 30. septembra 2019. godine iznose 7,6 mlrd KM, sa učešćem u ukupnim kreditima od 50,9%.\nUčešće NPL-ova je smanjeno sa 8,5% na 7,6%, kao rezultat kreditnog rasta i aktivnosti na naplati. Ulaganja u vrijednosne papire sa 30. septembra 2019. iznose 1,4 mlrd KM, sa učešćem u aktivi od 5,9%, povećana su u odnosu na kraj 2018. godine za 6,8%.\nDepoziti su dostigli iznos od 19 mlrd KM, uz ostvareni rast u iznosu od 1,4 mlrd KM ili 7,7% i ostali su najznačajniji izvor finansiranja, sa učešćem od 79,9% u ukupnoj pasivi. Štedni depoziti, kao najznačajniji i najveći segment depozitnog i finansijskog potencijala banaka, povećani su za 517,8 mil KM ili 5,9% i iznose 9,3 mlrd KM.\nUkupni kapital banaka u FBiH na dan 30. septembra 2019. godine iznosi 3,2 mlrd KM, što je za 188 mil KM ili 6,3% više u odnosu na kraj 2018. godine, od čega dionički kapital iznosi 1,3 mlrd KM.\nOsnovni kapital povećan je za 199 mil KM ili 8,5%, dok je dopunski kapital povećan za 2,5 mil KM ili 1,9%.\nStopa regulatornog kapitala bankarskog sektora FBiH na dan 30. septembra 2019. godine iznosi 18% i veća je od zakonom propisanog minimuma od 12%. Stopa finansijske poluge iznosi 10,3% (propisani minimum 6%) i veća je za 0,2 procentna poena u odnosu na kraj 2018.\nPosmatrajući osnovne pokazatelje likvidnosti, kvalitativne i kvantitativne zahtjeve, kao i druge faktore koji utiču na poziciju likvidnosti banaka, može se zaključiti da je likvidnost bankarskog sektora u FBiH sa 30. septembra 2019. godine zadovoljavajuća.\nU FBiH na dan 30. septembra 2019. poslovalo je 15 komercijalnih banaka, sa 539 organizacionih dijelova, u kojima je bilo zaposleno ukupno 6.745 osoba.


Vanredna sednica kosovskog parlamenta na temu neuspešne politike aktuelne vlasti, što je kulminiralo odlaganjem dobijanja vizne liberalizacije, okončana je neuspešhno, a bojkotovale su je vladajuća koalicija DPK, Alijansa za budućnost Kosova i Inicijativa.\nSednica je sazvana na zahtev 42 poslanika opozicije.\nKako je prenela Koha, predsednik Kadri Veselji je saopštio da se saziv za ovu sednicu poništava pošto su se na spisku od 42 opoziciona poslanika našla imena četiri poslanika od kojh dvoje nije potpisalo zahtev za saziv, a dvoje se nalazi na putu u inostranstvu.\nVeselji je sazvao sednicu predsedništva parlamenta na kojoj će biti određen novi datum održavanja vanredne sedice.\nSednica je sazvana na zahtev dve najuticajnije opozicione stranke Demokratskog saveza Kosova i Pokreta Samoopredeljenje, a na temu "neuspeha vladajuće koalicije koja je kulminirala sa viznom liberalizaciom."


"Slijedi totalni haos": Potrošen skoro sav novac od prodaje Telekoma u Republici Srpskoj!?\nPodaci koje su saopštili ne slažu se sa činjeničnim stanjem. Iz Vlade RS tvrde da je sa računa za posebne namjene, u prva 3 mjeseca ove godine, potrošeno 80 miliona KM, te da je ostalo još 240 miliona.\nMediji su objavili sasvim drugačije podatke. Prema njima je Vlada RS ulila u fondove 40,5 miliona KM kao osnovni kapital ili kroz dokapitalizaciju. Krajem januara Vlada RS je za izmirenje budžetskih obaveza odobrila sebi 60 miliona sa istog računa, uz obavezu da novac vrati do kraja godine.\nSlična prošlogodišnja "pozajmica" Vlade ukazuje na podatke koji se drastično razlikuju od onih zvaničnih - tvrdi šef kluba poslanika SDS-a u Parlamentu RS Vukota Govedarica.\n"Samo u zadnjih šest sa računa posebnih namjena je potrošeno za tekuću likvidnost preko stotinu miliona konvertibilnih maraka. Dakle, to je jedan totalni haos koji će, bojim se, rezultirati i dovesti nas do jedne surove činjenice da se na računu posebnih namjena nalaze minimalna sredstva", kaže Govedarica.\n"Taj novac, umjesto da se isključivo koristi za one namjene koje su propisane zakonom, koristi se i kao vatrogasno sredstvo za spašavanje javnih fondova i budžeta", navodi Miljević i objašnjava da je Vlada RS više od 100 miliona KM potrošila samo u prva tri mjeseca ove godine na pomoć fondovima i bužetu.\n"Od toga, 28 miliona se odnosi na realizaciju projekata iz ekonomsko-socijalne komponente razvojnog programa RS, 51 milion je realizacija kreditnih plasmana u okviru privredno-razvojne komponente razvojnog programa RS, a 1,1 milion je iskorišten za kupovinu pdeuzeća", kaže pomoćnica ministra Radmila Mihić.\n"Mislim da tog novca više nema i da, generalno, neće moći više služiti onome što je služio, a to je kupovini socijalnog mira. Iskreno mislim da je to jedna velika, propuštena šansa koju decenijama neće biti moguće nadoknaditi", ocjenjuje Ivanić.\nOsim na izmirenje budžetskih obaveza, entitetska Vlada je, kako su objavili pojedini mediji, Garantnom fondu i Fondu za razvoj istočnog dijela RS dala po 15 miliona KM.\nSa računa za posebne namjene za gradnju bolnice u Bijeljini dato je 3,5 miliona, pomogla su se poplavljena područja i kupilo jedno preduzeće u stečaju.


Finansijsko i poslovno savetovanje | ASW audit & advisory Srbija\nŽelite da umanjite poslovni rizik, poboljšate performase, stvorite dodatnu vrednost i tako obezbedite svoj rast i razvoj. ASW audit & advisory sa svojim timom profesionalaca može da Vam pomogne u ostvarivanju postavljenih ciljeva.\nKod kompanija koje rast žele da ostvare kupovinom drugih kompanija vršimo “dijagnostičko ispitivanje stanja” koje podrazumeva detaljnu I specijalnu proveru finansijskog poslovanja kompanija koje su predmet akvizicije. CIlj je da kupac ima istinitu i pravu sliku o poslovanju kompanije koju planira da preuzme i sagleda potencijalne rizike i prednosti potencijalne akvizicije.\nASW audit & advisory pruža usluge iz oblasti procene kapitala i imovine. Adekvatna procena kapitala i imovine obezbeđuje dobijanje odgovarajuće cene u transakcijama preuzimanja. Kakvi god da su razlozi vršenja procene naš tim je spreman da Klijentima obezbedi kvalitetne i potkrepljujuće zaključke za donošenje pravih odluka.\nPomažemo svojim klijentima u sastavljanju biznis planova, koji na taj način mogu uvideti koliko je njihova poslovna ideja atraktivna i izvodljiva. Dobar biznis plan je neophodan u postupku privlačenja potencijalnih investitora i za dobijanje kredita ili donacija.\nUpali ste u problem u svom poslovanju, ne sevisirate svoje obaveze na vreme i zbog toga ste u nemogućnosti da nastavite svoje poslovanje. Sastavljanjem Unapred pripremljenih planova reorganizacije omogućavamo sa velikom verovatnoćom uspeha da naši klijenti nastave da žive svoj poslovni život i da se vrate na staze uspeha iz ranijih godina. Iskustvo naših zaposlenih na poslovima reorganizacije kompanija različitih delatnosti i profila garancija je uspešnog oporavka vaše kompanije.\nUsluge finansijskog i poslovnog savetovanja koje pruža naš tim profesionalaca su date u nastavku:\nFinansijsko-dijagnostičko ispitivanje (due diligence),\nIzrada Unapred pripremljenih planova reorganizacije,\nProcena vrednosti kapitala,\nIzrada Cash-flow izveštaja i projektovanje budućih novčanih tokova,\nIzrada aktuarskih obračuna,


Posete Adligatu obustavljene zbog korona virusa\nTanjug 10. marta 2020. 11:18\nBEOGRAD – Uprava Udruženja Adligat odlučila je da obustavi sve posete Muzeju knjige i putovanja i Muzeju srpske književnosti do 1. aprila zbog trenutne situacije u vezi sa korona virusom, saznaje Tanjug u Adligatu.\nPredsednik Adligata Viktor Lazić za Tanjug kaže da su se na taj korak odlučili zbog bezbednosti posetilaca muzeja.\n„Naše muzeje posećuju najviše stranci, dakle više stotina ljudi koji su prethodnih dana boravili na više desetina međunarodnih aerodroma širom sveta. Sa druge strane, naši kustosi su uglavnom stručnjaci, stariji ljudi, koji imaju svoje hronične probleme koji dolaze sa godinama. Kao odgovorni ljudi, bez panike, ali sa oprezom, ne možemo da dozvolimo prisustvo visokog rizika u našim prostorijama“, kaže Lazić.\nPrema njegovim rečima, u upravi Adligata su otkazali više poseta iz Kine, Indonezije i Velike Britanije grupa turista koji su u Beograd želeli da dođu da bi posetili naše muzeje.\n„Istovremeno je u naše muzeje trebalo da dođe više grupa đaka iz škola širom Srbije. Procenili smo da je su u ovom trenutku preventivne mere važnije, a za posete će biti vremena. Mi smo prvi muzej u Srbiji a verovatno i u regionu koji se odlučio na ovako strog režim, ali mislimo da je odgovornost prema svima: posetiocima, našim zaposlenim i našem narodu, od velikog značaja“, kaže Lazić.\nUdruženje Adligat svake godine posećuje više hiljada posetilaca iz celog sveta koji često u Beograd dolaze samo kako bi videli retke eksponate koje baštini ovo Udruženje, kao što su pisma Nikole Tesle, rukopis Tomasa Edisona i Napoleona, jedna od najvećih privatnih zbirki knjiga o Čehovu na svetu…


Jednokratna pomoć - Srpskainfo\nKAKO DO 100 KM Uskoro aplikacija za prijavu mladih za jednokratnu pomoć\nMinistarstvo finansija Republike Srpske saopštilo je da je u toku izrada aplikacije posredstvom koje će se mladi u julu moći prijaviti za jednokratnu pomoć od 100 KM.\nPOMOĆ GRAĐANIMA Austrijska vlada predstavila paket mjera od šest milijardi evra protiv poskupljenja\nVlada Austrije predstavila je danas paket mjera, u vrijednosti od šest milijardi evra, kojim želi da pomogne građanima u suočavanju sa drastičnim rastom cijena.\n"Nećemo dopustiti da Stanivuković vrijeđa penzionere" Đajić o rebalansu budžeta Banjaluke i pomoći od 100 KM\nMišljenje SNSD kada je riječ o rebalansu budžeta grada Banjaluka je da sa koalicijom zauzmemo stav da nema rasprave, a ni usvajanja rebalansa budžeta dok se ne izvrše obaveze iz budžeta.\nPune ruke posla: Primljeno više od 2.200 zahtjeva za jednokratnu podršku porodiljama\nPrijem zahtjeva i isplata jednokratne podrške porodiljama odvija se u kontinuitetu, pa su tako svi zaprimljeni zahtjevi koji su sa kompletnom dokumentacijom i isplaćeni, poručili su iz Odjeljenja za društvene djelatnosti Banjaluke.\nPODRŠKA NATALITETU Iz gradske kase Dervente za svako novorođenče po 500 KM\nULAGANJE U OBRAZOVANJE Prijedor dobio novi pravilnik o dodjeli jednokratne pomoći studentima i srednjoškolcima\nGrad Prijedor dobio je novi Pravilnik o dodjeli jednokratne novčane pomoći studentima prvog ciklusa studija i učenicima srednjih škola sa područja grada Prijedora kojim je propisano da će iznos pomoći za svaku kalendarsku godinu odrediti gradonačelnik.\nSrpski član Predsjedništva BiH Milorad Dodik razgovarao je danas u Istočnom Sarajevu sa predstavnicima studenata koji su inicirali podršku mladima od 100 KM i istakao da ga raduje što svoju budućnost vide u Srpskoj.\nPokušavamo da dođemo do nekih rješenja kako bi se poskupljenja zbog ove krize amortizovala kroz povećanja plata, penzija, boračkog dodatka, socijalnih davanja te subvencija i podsticaja u poljoprivredi u Srpskoj, rekla je predsjednica Republika Srpske Željka Cvijanović.\nPredsjednik skupštine Brčkog potvrdio "Građani sa entitetskim državljanstvom Srpske imaće pravo na 100 KM pomoći"\nGrađani Brčko distrikta sa entitetskim državljanstvom Republike Srpske imaće pravo na 100 KM jednokratne novčane pomoći čija isplata je najavljena danas na proširenoj sjednici Predsjedništva SNSD, potvrdio je Srni predsjednik Opštinske organizacije SNSD i predsjednik Skupštine Brčko Siniša Milić.\n"Mi smo zadovoljni" Predstavnici mladih vladajuće koalicije podržali inicijativu SNSD o isplati 100 KM mladima u Srpskoj\nPredstavnici mladih vladajuće koalicije danas su u Banjaluci podržali inicijativu Predsjedništva SNSD i predsjednika te stranke Milorada Dodika da u avgustu bude isplaćeno po 100 KM svakoj osobi od 18 do 30 godina, izjavio je predsjednik Mladih socijaldemokrata Denis Šulić.\nDodik najavio ograničenje cijene hljeba "Radimo sve da donosimo odluke u interesu naroda" (FOTO)\nSrpski član Predsjedništva BiH Milorad Dodik najavio je danas da će se u narednom periodu ići na donošenje odluke o ograničenju cijena hljeba.\nBORAČKI DODATAK DUPLO VEĆI Nešić obećava izgradnju 1.000 stanova za mlade bračne parove, borce i višečlane porodice\nPomoć borcima, mladima i penzionerima je morala biti bar 200 КM.\n“Vlada i SNSD neće stati na ovome” Šulić o Dodikovoj najavi jednokratne pomoći mladima\nOvo je još jedan dokaz, kako se Vlada Srpske na čelu sa SNSD odnosi prema mladima.\nIsplata novčane podrške porodiljama: Od početka godine pristiglo VIŠE OD 320 ZAHTJEVA\nPrijem zahtjeva i isplata jednokratne podrške porodiljama odvija se u kontinuitetu, a u Odjeljenju za društvene djelatnosti evidentiraju zaprimljene zahtjeve, provjeravaju ispunjenost uslova i svi kompletni zahtjevi odmah se isplaćuju.\nGradonačelnik Prijedora Slobodan Javor izjavio je danas da je sa predstavnicima sindikata prijedorskog doma zdravlja i bolnice razgovarao o jednokratnoj pomoći i da je dogovoreno da budu sačinjeni spiskovi i zajedno evidentiraju svi kojima pripada takva pomoć, da bi se znalo koji je iznos potreban.\nJEDNOKRATNA POMOĆ Zdravstvenim radnicima po 500 KM, a penzionerima 100 KM\nMedicinskim radnicima Doma zdravlja Trnovo isplaćena je jednokratna pomoć od 6.500 KM zbog angažovanosti tokom pandemije virusa korona, saopšteno je iz Opštinske uprave.\nZA MALO LJEPŠE PRAZNIKE Jednokratna pomoć za 75 demobilisanih boraca\nNačelnik Istočnog Novog Sarajeva Jovan Katić i predsjednik opštinske Boračke organizacije Dragiša Tuševljak dodijelili su danas jednokratne novčane pomoći za 75 nezaposlenih demobilisanih boraca koju su obezbijedile opštinska Boračka organizacija i opština Istočno Novo Sarajevo.


Rusi sprovode eksperiment: Aplikacija umesto lične karte | Vestinet.rs\nPočetna ZANIMLJIVOSTI\tRusi sprovode eksperiment: Aplikacija umesto lične karte\nMinistarstvo za digitalni razvoj, komunikacije i medije Rusije predložilo je da se u Moskvi sprovede eksperiment tokom koga bi se za potrebe korišćenja određenih državnih, opštinskih i drugih usluga, umesto lične karte, koristila specijalna aplikacija na mobilnom telefonu.\nAplikacija će dobiti naziv „Mobilni identifikator“, a planirano je da zameni korišćenje lične karte na teritoriji Rusije.\nU skladu s predlogom ministarstva, aplikacija će zamenjivati ličnu kartu, između ostalog, prilikom korišćenja državnih usluga elektronskim putem, na primer, prilikom sklapanja elektronskih ugovora o radu, kao i prilikom kupovine avio i železničkih karata za putovanja unutar zemlje.\nPrema opisu, aplikacija „Mobilna identifikator“ je specijalni softver, koji će se instalirati na mobilne uređaje koji imaju pristup internetu, kao što su smartfoni i tableti.\nPravo na aktiviranje aplikacije tokom eksperimenta imaće punoletni ruski građani, sa prebivalištem u ruskoj prestonici koji već poseduju ličnu kartu, a da bi se aktivirala mobilna aplikacija, građani će morati da dostave i svoje biometrijske podatke.


Bojana M.: MOJE ĆERKE NEĆE NOSITI MASKE - Škola - Ringeraja.rs\nMOJE ĆERKE NEĆE NOSITI MASKE: Bojana M. iz Goloboka saslušana u Centru za socijalni rad u Smederevskoj Palanci\nUredništvo portala Ringeraja.rs, 15.10.2020\nSLUČAJ Bojane M. iz Goloboka kod Smederevske Palanke, koja je zbog odbijanja da njena deca u osnovnoj školi nose maske, dobila poziv za razgovor iz Centra za socijalni rad u tom gradu, prvo je "procesuiranje" roditelja zbog kršenja preporuka u vreme epidemije virusa korona u Srbiji.\nNi njoj nije jasno na osnovu kog propisa je palanački Centar za socijalni rad pokrenuo proceduru. U ovoj instituciji nismo dobili zvanične odgovore na pitanja, a nezvanično smo saznali da iza svega stoji namera da se "roditeljima ponude pojašnjenja koja su u najboljem interesu dece".\n- Razgovor sa majkom obavljen je jer se staramo o najboljem interesu dece. Naš posao je da pružimo svaki vid pomoći i podrške roditeljima kako bi i sami postupali u najboljem interesu svoje dece, posebno u ovoj situaciji sa kojom se svi prvi put susrećemo - rečeno nam je nezvanično u Centru za socijalni rad, kome je slučaj prijavila škola.\nBojana M. kaže, za "Novosti", da joj i nakon razgovora nije jasno zbog čega je uopšte pozvana:\n- Kada je poziv stigao, nisam znala zašto me zovu, nisam se osećala nimalo prijatno... Imam četvoro dece - bliznakinje u osnovnoj školi, jedna ćerka ide u srednju, a druga je na fakultetu. Ni sada mi nije jasno zašto sam bila, da li to smatraju zanemarivanjem dece, da li sam prekršila neki propis...\nPrema ranijim najavama, deca koja ne budu nosila maske mogu dobiti opomenu, ukor, čak i suspenziju. Šta će biti u ovom slučaju, nismo saznali. Da li je OŠ "Nikola Tesla" u Goloboku, koju pohađaju Bojanine bliznakinje, u svoj Pravilnik o ponašanju učenika, zaposlenih i roditelja unela odredbu da su preporuke Kriznog štaba o merama zaštite zdravlja obavezujuće, takođe nismo uspeli da saznamo. U školi nam je rečeno da je direktorka Jovana Jelić odsutna čitavog dana, uz opasku na ovu temu kako su "za školu obavezujuće preporuke Ministarstva prosvete".


stabilnost Arhive - Biznis i Finansije\nHome\tTags\tPosts tagged with "stabilnost"\nU kontekstu ukupnih privrednih poremećaja uzrokovanih pandemijom COVID 19, strategija i operativno poslovanje Atlantic Grupe pokazali su tokom prvih šest meseci ove godine visok nivo stabilnosti. Atlantic Grupa je u prvom polugodištu 2020. ostvarila 327,9 miliona evra prihoda od prodaje, što na uporedivoj osnovi predstavlja pad od svega 0,9%, a kada se u obzir uzmu i delovi poslovanja koji su dezinvestirani* prošle godine, ukupan pad iznosi 4,5 odsto.\nKriza uzrokovana pandemijom koronavirusa značajno je promenila poslovanja mnogih kompanija\nNormalizovana dobit iz poslovanja (EBIT) u ovom razdoblju iznosi 31,6 miliona evra i niža je za 5,5 odsto, dok je normalizovana neto dobit u odnosu na prvih šest meseci prošle godine niža 3,7 odsto i iznosi 24,2 miliona evra. Ovogodišnji rezultati dodatno su opterećeni sa 4,6 miliona evra jednokratnih troškova koji se u najvećoj meri odnose na donacije i druge troškove vezane za sprečavanje širenja pandemije.\n“Kriza uzrokovana pandemijom koronavirusa značajno je promenila poslovanja mnogih kompanija te je uticala i na promene u ponašanju potrošača. Atlantic Grupa se, zahvaljujući diverzifikovanom portfoliju snažnih brendova, pokazala u velikoj meri otpornom na krizu uzrokovanu pandemijom, te smo i u prvom polugodištu ostvarili odlične poslovne rezultate.\nMere koje su uvedene u cilju suzbijanja širenja pandemije rezultirale su, očekivano, padom prodaje u HoReCa kanalu, te padom potrošnje proizvoda namenjenih konzumaciji van kuće i tzv. impulsnog segmenta, ali navedeni negativni uticaji su dobrim delom nadoknađeni izuzetno dobrim rezultatima strateškog poslovnog područja (SPP) Delikatesni namazi, apotekarskog lanca Farmacia i poslovnog područja Donat Mg.\nOptimizacija poslovnih procesa, stabilna finansijska pozicija i kvalitetno strateško upravljanje, omogućili su nam da održimo sigurnost radnih mesta, povećamo zadovoljstvo i angažovanost naših zaposlenih u novonastalim uslovima rada na daljinu i izazovnog rada na terenu, kao i da održimo poslovne rezultate sa minimalnim negativnim posledicama“, komentarisao je Emil Tedeschi, predsednik Uprave Atlantic Grupe. Istakao je i da kompanija nastavlja sa planiranim kapitalnim investicijama u proizvodnu opremu i digitalizaciju poslovanja, a u cilju povećanja efikasnosti i dodatnog osnaživanja naših brendova.\nNajviše rasli Argeta i Donat Mg i ključna tržišta EU\nNajveći rast prihoda od prodaje u prvom polugodištu ostvarili su Delikatesni namazi s rastom od 21,4 odsto i Donat Mg sa rastom od 2,5 odsto. Kafa se s 66,8 miliona evra prihoda od prodaje, što čini 20,4 odsto učešća u ukupnim prihodima, ističe kao najveća pojedinačna kategorija, a u prvoj je polovini godine, najviše zbog kontrakcije prihoda u HoReCa kanalu, ostvarila pad od 6,0 odsto.\nMeđu tržištima je najznačajniji rast tržišta Slovenije, Makedonije i Kosova, kao i primetan rast na ključnim tržištima EU, posebno Austriji i Švajcarskoj, usled rasta prodaje brendova Argeta i Smoki. U ukupnoj prodaji vlastiti brendovi čine 64,0 odsto, a brendovi principala u distribuciji 26,8 odsto. Apotekarski lanac Farmacia čini 9,2 odsto ukupnog prihoda.\nFokus na dalje sprečavanje zaraze i nesmetanu proizvodnju\nKompanija je, zahvaljujući stabilnoj finansijskoj poziciji, uz očuvanje pune zaposlenosti i plata, mogla da se aktivno uključi i pomogne u borbi protiv koronavirusa donirajući ukupno 3,7 miliona evra za suzbijanje pandemije na ključnim tržištima.\nU prvoj polovini godine održana je i Glavna skupština Atlantic Grupe na kojoj je doneta odluka o isplati dividende za 2019. godinu u iznosu od 25 kuna po akciji, odnosno sveukupno 11,1 miliona evra**, koliko je akcionarima isplaćeno u julu.\nBrojna nezavisna istraživanja tržišta potvrdila su uspešnost ukupne kompanijske strategije, pa je Atlantic Grupa, između ostalog, u izboru kompanije MojPosao proglašena za petog najpoželjnijeg poslodavca u Hrvatskoj, dok je Cedevita prema istraživanju agencije Ipsos najpoželjniji brend u kategoriji bezalkoholnih napitaka u Hrvatskoj i Sloveniji i drugi najpoželjniji u Srbiji.


Svetske berze šalju isti znak kao u februaru, investitori strahuju od drugog talasa Covid-19 – Bankar.rs\nHome/ANALIZE/Svetske berze šalju isti znak kao u februaru, investitori strahuju od drugog talasa Covid-19\n“Vraća se zabrinutost u vezi sa zdravstvenom situacijom, pa je splasnuo optimizam u vezi sa privrednim oporavkom”, rekao je Jozef Sroka, direktor u kompaniji NovaPoint.\n“Praktično, u vreme kada je virus vladao širom sveta, indeksi su brzo padali. Kada je virus počeo da jenjava, berze su krenule na gore. Indeksi su se tako vratili na približne nivoe od pre krize. Međutim, taj rast nije bio baziran na realnim pokazateljima poslovanja privrede, već na očekivanjima da će se privreda brzo oporaviti, i to na vrlo optimističnim očekivanjima. Sada su se pojavili strahovi da oporavak privrede ipak neće ići tako brzo i onda su indeksi nešto pali. Ali za ovakva vremena to nije veliki pad jer iznosi od tri do pet odsto”, kaže za “Blic Biznis” Branislav Jorgić vlasnik istoimene brokerske kuće.\n“Svakako se radi o vrlo turbulentnim vremenima i indeksi će ići dole-gore u zavisnosti od informacija oko razvoja pandemije. Realno je očekivati da indeksi padaju ili rastu od pet do 10 odsto u narednom periodu, a sve u zavisnosti od informacija u vezi sa razvojem virusa”, navodi Jorgić.\n“Cene akcije na berzama moraju da ukalkulišu sve mogućnosti, pa tako i rizik. Moraju da budu oprezni, postoji strah i na berzi se to oseća. Zato indeksi idu gore-dole i to je očekivano u ovakvom trenutku kada niko ne može sa sigurnošću da tvrdi šta će dalje biti”, kaže Grubišić.\n“Neizvesno je u kom smeru će pandemija u zdravstvenom smislu da se kreće, ali ta neizvesnost, predviđanja i očekivanja već su sastavni deo formiranih cena na berzama. Cene se zasnivaju na očekivanjima, i ako postoji bojazan to je već reflektovano u cenama akcija. Ako usled povoljnih vesti očekivanja u pogledu u kretanja zaraze splasnu, to se odmah reflektuje i na cene na berzama i na indekse”, objašnjava Đukić.\nBerza Svetske berze\nECB smanjuje učestalost operacija u dolaru


Dve nedelje pre dijaloga tenzije na Kosovu nisu prestale\nPrelaz Brnjak, 3. avgust 2011\nTenzije na prelazima prema Kosovu i dalje traju, uprkos tome što samo dve nedelje dele Beograd i Prištinu od nastavka prekinutog dijaloga u Briselu.\nIz Srbije se poručuje da kosovska vlada nije slučajno izabrala tajming da blokira prolazak srpskih autobusa na Kosovo i da je to deo pritisaka kako bi što više Srba sa severa prelomilo da napusti Kosovo, dok Priština poručuje da i prevoznici iz Srbije moraju da ispune odgovarajuću proceduru i da Beograd namerno čitav problem politizuje.\nOd UN i Evropske unije Vlada Srbije zatražila je da omoguće slobodu kretanja na Kosovu, povodom zabrane srpskim prevoznicima da uđu na Kosovo, izjavio je šef kancelarije Vlade Srbije za saradnju s medijima Milivoje Mihajlović.\nPrema njegovim rečima, vlasti u Prištini "na taj način dezavuišu sprovođenje dogovora o slobodi kretanja koji je postignut tokom dijaloga Beograda i Prištine".\nI Borislav Stefanović, šef srpskog tima za razgovore sa Prištinom, kaže za Radio Slobodna Evropa da zabrana srpskim autobusima da ulaze na Kosovo bez licence kosovskog ministarstva predstavlja čin kojim se krši u junu postignuti sporazum o slobodi kretanja:\nDSS na Kosovu traži poništenje dogovora Beograda i Kfora\n“Ovo razumemo kao njihovo nepotrebno zaoštravanje, kao jednostrani akt koji, ako nastavi da se primenjuje, može da ima negativan uticaj na primenu onog što je dogovoreno. Teško je zamisliti da se ljudima omogućava puno kretanje, a da se istovremeno brani da autobusi iz ostatka Srbije ulaze na Kosmet jer se traži registracija. To ne postoji nigde, niti se kod nas registruju autobusi koji saobraćaju, recimo, iz Nemačke ili bilo koje druge zemlje”, kaže Stefanović.\nNa drugoj strani, Azem Vlasi, savetnik u Vladi Kosova, smatra da Srbija ovaj problem ne treba da politizuje nego da u njegovom rešavanju učestvuje na produktivan praktično-tehnički način.\nU izjavi za Radio Slobodna Evropa Vlasi demantuje tvrdnje Beograda da ovom merom Priština dezavuiše već postignuti sporazum o slobodi kretanja jer ta mera, kaže, nije usmerena na ograničavanje kretanja gradjana nego na rešavanje formalnosti u graničnom prometu.\n“Zato i od strane Srbije problem treba tretirati na ravni u kojoj jeste – a to je problem rešavanja graničnih i prometnih formalnosti. Reakcija Srbije je namerno iskrivljena i namerno udara na žicu koja je vrlo osetljiva, a koja se zove ograničavanje slobode kretanja gradjana. Zbog toga je reakcija Srbije neumesna i neadekvatna. Ako srpska strana optužuje Kosovo za ograničavanje slobode kretanja, isto toliko - ili još više - to čini Srbija time što odbijanjem da se reše problemi graničnih formalnosti na bazi reciprociteta utiče na ograničavanje slobode kretanja građana”, ocenjuje Vlasi.\nUpitan da li će se 2. septembra, kad se u Briselu nastavi dijalog Priština-Beograd, i ovaj problem staviti na dnevni red, Borislav Stefanović kaže da to definitivno neće biti tema razgovora:\n“Dakle, na njima je da implementiraju dogovor o slobodi kretanja. Ako to ne učine, mislim da će biti teško i nama da primenimo elemente tog sporazuma koji se tiču kretanja ljudi. Ne možete pustiti ljude da se normalno kreću, ali da to rade peške zato što autobus ne može da udje. To što oni rade je, čini mi se, nešto do sada nezabeleženo u evropskoj praksi”, ocenjuje Stefanović.\nNa primedbu da su u takvoj situaciji najveća žrtva građani, Stefanović kaže:\n“Slažem se i nadam se da ćemo naći načina da prevaziđemo situaciju koju je pre svega izazvala Priština.”\nAzem Vlasi, pak, očekuje i veruje da u narednoj briselskoj rundi treba rešiti ovaj problem:\n“U nastavku razgovora u Briselu trebalo bi da se nadje rešenje za formalnosti u graničnom prometu, vezano za registarske tablice, propratnu dokumentaciju teretnih i putničkih vozila itd. i time onda ne više ne zadirati u slobodu kretanja građana”, smatra Vlasi.\nSituacija na severu Kosova koja se tako naglo dramatizovala ovog leta ogolila je suštinu stvari, a to je da je status quo neodrživ. Zauzimanje graničnih prelaza ukazalo je na taj problem koji koči i Kosovo i Srbiju, ocenjuje Sonja Biserko, čelnica Helsinškog odbora Srbije.\nFotogalerija: Incidenti na severu Kosova, juli 2011\nOna ističe da upravo Srbija ima najveći interes da reguliše carinske odnose sa Prištinom, zato što spada u tri najveća izvoznika na Kosovo.\nDakle, u ovom kontekstu, kaže sagovornica našeg radija, postavlja se pitanje zašto je Beograd odbio da u briselskom dijalogu prihvati kosovski pečat iako je veoma neutralan, s obzirom da na njemu ne piše “Republika Kosovo”.\n“Mislim da je odugovlačenje rešavanja tog problema kontraproduktivno za Srbiju. Ono se koristi pre svega u predizborne svrhe i ono preko političke elite i njenih izjava prikazuje Srbiju kao zemlju koja se udaljava od Evropske unije, uprkos tome što će glavni izborni ulog vladajuće koalicije biti kandidatura Srbije koju treba da dobije ove jeseni. Upravo tu kandidaturu za EU, koja je zemlji nasušno potrebna, ova vlada pokušava grčevito da dobije, ali istovremeno, pogotovo oko problema Kosova, koristi retoriku koja sugeriše da se Srbija udaljava od Evrope, pa tako neki izjavljuju da nama ta Evropa i nije baš sve. Prema tome, mislim da je ta retorika kontraproduktivna i za one koji je koriste, ali i za čitavu Srbiju u pogledu kandidature koju očekuje ove jeseni”, ocenjuje Sonja Biserko.


Dodik danas u Briselu, BiH predaje i neke nepotpune odgovore\nRTV\t04.03.2019 11:14\nPredsedavajući Predsedništva BiH Milorad Dodik boraviće danas u poseti institucijama EU u Briselu, gde će evropskom komesaru za susedsku politiku i pregovore o proširenju Johanesu Hanu uručiti odgovore na dodatna pitanja iz Upitnika Evropske komisije.\nU saopštenju Predsedništva BiH navodi se da je programom posete predviđen sastanak sa potpredsednikom Evropske komisije i visokim predstavnikom EU za spoljne poslove i bezbednosnu politiku Federikom Mogerini i komesarom Hanom, nakon čega će im uručiti odgovore na dodatna pitanja iz upitnika, prenosi RTRS.\nKako prenosi sarajevski Klix, BiH će predati nepotpune odgovore na 23 pitanja iz Upitnika Evropske komisije, a to je potvrđeno i u Direkciji za evropske integracije (DEI) BiH, gde je rečeno da zvaničnici BiH nisu uspeli da usaglase odgovore na 23 dodatna pitanja.\nNa dodatna pitanja iz Upitnika EU iz tela Mehanizma koordinacije BiH su za 22 pitanja i jednom potpitanju usuglasila odgovor koji glasi: "Nismo u mogućnosti u ovom trenutku da dostavimo odgovor na ovo pitanje zbog nedostatka sveobuhvatnih informacija".\n"Navedene odgovore tela mehanizma koordinacije dala su u slučajevima kada u tom trenutku ili nisu raspolagala traženom informacijom ili gde nadležne institucije nisu mogle da postignu saglasnost o drugačijem odgovoru, nego su se usaglasile upravo o ovakvom odgovoru na pitanje", kazala je Trogrlić.\nPrema podacima Inicijative za monitoring evropskih integracija BiH, koja okuplja više od 40 organizacija civilnog društva, među neodgovornim pitanjima nalazi se i ono u kome se traži objašnjenje zbog čega nije izvršeno 13 odluka Ustavnog suda BiH, ali je zastupljen i velik broj pitanja iz poglavlja 22. Regionalne politike, kao i poglavlje 26. Obrazovanje i kultura.\nOdgovaranje na dodatna pitanja Evropske komisije deo je cjelokupnog procesa koji ima za cilj pripremu mišljenja o zahtevu za članstvo BiH u EU, a u kojem će Evropska komisija dati detaljnu analizu stanja u zemlji i ocenu spremnosti da se pređe u narednu fazu odnosa sa EU.


U Vojvodini firme propadaju najbrže | Autonomija\nU Vojvodini firme propadaju najbrže\nNagrabusili zbog discipline i uvođenja standarda\nZa dve godine u Vojvodini je, u odnosu na ostatak zemlje, ugašeno najviše firmi, a glavni razlozi za to su, uz državne, preveliki nameti ovdašnjih lokalnih samouprava, kao i činjenica da su Vojvođani najrevnosnije platiše u zemlji i da savesno izmiruju obaveze prema državi.\nLokalni harač i disciplinovanost, nažalost, skupo su ih koštali jer su mnogi, ne uspevši da izađu na kraj sa nametima, stavili katanac na firme. U Vojvodini je, kada je reč o ugašenim privrednim društvima, situacija dvaput gora nego u južnoj Srbiji a triput nego u Beogradu! Naime, prema najnovijim podacima Unije poslodavaca Srbije, u Vojvodini je od 1. januara 2010. do 1. septembra ove godine, ugašeno 10,5 odsto više privrednih društava nego što ih je osnovano, dok taj procenat, kada je reč o preduzetničkim radnjama iznosi oko jedan posto.\nKoliko je to za Vojvodinu poražavajući i alarmantan podatak najbolje pokazuje to što je u istom periodu, recimo u Beogradu, ugašeno tek 3,4 odsto privrednih društava. To je zapravo razlika između broja ugašenih u odnosu na broj otvorenih, što znači da se u Vojvodini u proteklih dvadeset meseci na stotinu otvorenih firmi gasilo – 115. Poređenja radi, u Uniji poslodvaca navode, da je ta razlika u regionu južne Srbije – 5,8 odsto.\nNaime, prema podacima zvanične staistike, u martu prošle godine u Vojvodini je bilo 30.467 privrednih društava, dok ih je u avgustu 2011. bilo 26.607. Ukupno, računajući i preduzetnike, u martu prošle godine Vojvodina je imala 89.635 preduzeća, dok ih je u avgustu ove godine bilo 84.439. Sliku upotpunjuje broj zaposlenih, kojih je u Vojvodini u ovim preduzećima prošle godine u martu bilo 493.185, dok ih je u avgustu 2011. bilo 459.853.\n– U Slovačkoj je 2007. godine pala vlada zato je bilo jedan posto više zatvornih nego otvorenih firmi. To je bilo ravno nacionalnoj katastrofi – kaže za „Autonomiju“ Dragoslav Rajić iz Unije poslodvaca Srbije uz ocenu da je to veliki gubitak i za lokalne samouprave i za Pokrajinu.\nU Vojvodini je puno firmi ugašeno, između ostalog i po novom zakonu o automatskom stečaju, nisu samo gašene iz redovnog poslovanja. Međutim, preduzeća koja su zatvarana po automatizmu jer su bila u blokadi dve ili tri godine, samo je oko dva posto.\n– Za Vojvodinu je simptomatično da su u poslednje dve godine, što zbog približavanja EU i uvođenja nove regulative, što zbog činjenice da su se mnoge, pogotovo manje razvijene opštine našle u problemu, značajno podignute komunalne takse, to jest cene komunalnih usluga. Troškovi poslovanja dosta su veći na osnovu različitih taksi donetih na osnovu Zakona o zaštiti životne sredine, Zakona o bezbednosti hrane…, s obzirom da u mnogim opštinama, na primer u Novom Sadu, Somboru i drugim, grad nije odvajao sredstva da pomogne preduzećima pri uvođenju tih standarda. Jednostavno, veći broj firmi je zatvoren i veliki deo privrednika koji su imali male radnje, a koji su se bavili najosnovnijom uslužnom delatnošću, malim proizvodnjama, nije mogao da podnese te troškove – objašnjava Rajić.\nOtimačina od bogatijih – pogubna rabota\n-Vojvodina je, prosto, područje daleko bogatije nego neki drugi delovi Srbije, međutim, problem je što su u Vojvodini nameti značajno podignuti. U Temerinu su, recimo, takse ogromne, parking prostor je za privrednike pet-šest puta skuplji, gas je u Vojvodini za privredne subjekte skuplji od 50 do 200 odsto od opštine do opštine. Nažalost, logika opterećivanja po principu „eto, bogatiji su pa hajde da uzmemo od njih“, pokazala se kao kontraproduktivna – kaže Rajić navodeći da je u Beogradu ipak došlo do smanjenja taksi na nivo iz 2009. godine i da je zahvaljujući dobrim organizovanjem privrede je rast tih roškova amortizovan, što u drugim optštinama i gradovima nije slučaj.\nTakođe, u Vojvodini su žestoko naplaćivana i autorska prava, navodi naš sagovornik.\n– Po prirodi su Vojvođani revnosnije i redovnije platiše. Na jugu Srbije ima takođe besmislenih nameta ali tamo je jako teška ekonomska situacija pa se izbegavalo da se ti nameti dižu, dok su u Vojvodini listom povećacani proteklih godina i doveli su do zatvaranja malih firmi koje bi zapravo trebalo da su okosnica razvoja – ukazuje Rajić.\nPo njegovim rečima najveći problemi, to jest najveća opterećanja poslovanja za privrednike su u Temerinu, Subotici, Somboru, dok su najbolji uslovi u Kikindi.\n– Problem je, u suštini, na nivou cele Srbije što, za razliku od drugih zemalja gde resor finansija u saradnji sa organizacijama poslodavaca, sindikatima i drugim institucijama razgovara o tome šta uopšte kao komunalna taksa može da se da u nadležnost lokalnoj samoupravi, to kod nas nije slučaj. U većini zemalja je propisano i koji su njihovi najveći i namanji iznosi, a u Srbiji ne. Tačno se zna, recimo u Slovačkoj, da godišnji iznos poreza na imovinu ne može da bude veći od dve prosečne mesečne zarade u firmi koja ima deset zaposlenih, a mi imao situaciju da se, na primer u Vojvodini, samo komunalne takse razlikuju i dvadeset puta od opštine do opštine – kaže naš sagovornik. – Svaka lokalna samouprava uvodi takse za javnu rasvetu, pa za korišćenje javnih površina, pa za korišćenje zelenih površina… Svi gledaju samo kako da uzmu novac od privrednika pa mu jednu taksu, recimo, ekološku, naplaćuju na republičkom nivou, pa mu harač uzimaju lokalne samouprave… Baš u Vojvodini – po istom zakonu, po istom osnovu naplaćuju ekološku, to jest taksu za očuvanje životne sredine, kao i naknadu za šume. Tako je jedna ista naknada plaćena trostruko, što nema nigde nego kod nas.


Izvor: SrbijaDanas.com, 03.Mar.2021, 00:49\nVeće Višeg suda u Podgorici donelo je rešenje kojim se obustavlja krivični postupak protiv bivšeg gradonačelnika Podgorice Slavoljuba Stijepovića\nOčigledno je da Specijalno državno tužilaštvo (SDT) Crne Gore i Viši sud u Podgorici i dalje panično žure da donose nezakonite odluke u kojima oslobađaju svoje političke saborce i poslušnike, a podižu i potvrđuju optužnice protiv lica protiv kojih su vodili i protiv kojih i dalje sprovode politički progon, saopštila >> Pročitaj celu vest na sajtu SrbijaDanas.com << je danas odbrana biznismena Duška Kneževića.\nVeće Višeg suda u Podgorici, donelo je rešenje kojim se obustavlja krivični postupak protiv bivšeg gradonačelnika Podgorice Slavoljuba Stijepovića, koji je u aferi "Koverta" optužen za pranje novca u saizvršilaštvu.\nIstim rešenjem potvrđena je optužnica protiv Duška Kneževića zbog stvaranja kriminalne organizacije, kao i protiv Branislava Todorovića, Živka Šljivančanina, Tamare Krdžić, Gorana Grujovića i Tomice Knežević, zbog istog krivičnog dela i zbog pranja novca u saizvršilaštvu.\n- Odbrana Duška Kneževića ovim putem obaveštava javnost da je Viši sud u Podgorici danas doneo rešenje kojim je obustavio krivični postupak u odnosu na Slavoljuba Stijepovića iz razloga što po mišljenju suda nema mesta optužbi u odnosu na okrivljenog Slavoljuba Stijepovića. Istim rešenjem potvrđena je optužnica SDT Crne Gore protiv okrivljenih Duška Kneževića, Knežević Tomice, Todorović Branislava, Sljivančanin Živka, Grujović Gorana i Krdžić Tamare, a zbog krivičnog dela Stvaranje kriminalne organizacije iz člana 401a stav 1 KZ CG i zbog krivičnog dela Pranje novca u saizvršilaštvu iz člana 268 stav 3 u vezi stava 1 KZ CG - ističe se u saopštenju odbrane Kneževića koje potpisuje advokat Zdravko Đukanović.\nU saopštenju se dodaje da je sud prethodno 18. februara 2021. godine održao nezakonito ročište na kojem nisu prisustvovali branioci Duška Kneževića, iako su kako Đukanović tvrdi, on i njegov kolega Nemanja Jolović sud uredno obavestili o zakonski prihvatljivim razlozima svog nedolaska.\n- Cela crnogorska i međunarodna javnost su jasno mogli da vide video snimak na kojem Slavoljub Stjepović od Duška Kneževića uzima novčani iznos od 97.000 eura, za potrebe DPS (Demokratska partija socijalista). Nakon toga SDT Crne Gore, po nalogu glavnog specijalnog tužioca Milivoja Katnića, započinje pritisak na vozače Duška Kneževića da priznaju da su vršili konverziju novca za potrebe Demokratskog fronta (DF), a što oni odbijaju da priznaju, jer je reč o notornoj neistini. Takođe, Milivoje Katnić daje nalog da SDT Crne Gore optuži Duška Kneževića da je organizovao kriminalnu grupu, a ta kriminalna grupa funkcioniše na sledeći način: Duško Knežević daje nalog članovima grupe da za potrebe DPS uzimaju njegov novac. Ovakva bezumna tvrdnja je prošla kontrolu SDT Crne Gore i Višeg suda u Podgorici. Viši sud u Podgorici otišao je i korak dalje i procenio da kod Slavoljuba Stjepovića nema nikakve krivične odgovornosti. Ovakva konstatacija je suprotna zakonu, moralu i pravilima zdravog razuma - piše u saopštenju Kneževićeve odbrane.\nOdbrana Duška Kneževića će podneti Ustavnu žalbu Ustavnom sudu Crne Gore, očekujući da, kako se dodaje u saopštenju Ustavni sud Crne Gore, donese pravilnu i zakonitu odluku.\n- Ali smo svesni stvarnosti da Milivoje Katnić - glavni specijalni tužilac i predsednik Višeg suda u Podgorici Boris Savić lično i preko svojih poslušnika nanose veliku štetu crnogorskom pravosuđu u kom pravosudnom sistemu ogromna većina sudija i tužilaca časno, čestito i profesionalno rade svoj posao. Dakle, sa Milivojem Katnićem i Borisom Savićem crnogorsko pravosuđe je izvan svake sumnje onemogućeno da zakonito vrši svoju funkciju - zaključuje se u saopštenju Kneževićeve odbrane.\nRadio Slobodna Evropa: Obustavljen postupak protiv bivšeg gradonačelnika Podgorice u aferi 'Koverta'\nVOA: Afera "Koverta": Obustavljen postupak protiv Stijepovića, potvrđena optužnica protiv Kneževića


Biserko: Bajden šalje svoje ''BULDOŽERE'' na Balkan - IBALKAN\n“Milorad Dodik je dio beogradske priče. To je jedna strategija koja se sprovodi ili pokušava sprovesti na više nivoa. Rusija mu, na neki način, drži leđa jer time sprječava konsolidaciju zapadnog Balkana da ne bi brže krenuli ka NATO- u kao bezbjednosnom okviru…\nMeđutim, nisam sigurna da bi i sama Rusija željela konflikt. Beograd procjenjuje da je to momenat da se realizuju neke aspiracije. Sa druge strane imamo činjenicu da Bajden šalje svoje diplomate u region. To su iskusni diplomati, „buldožeri“, posebno Kris Hil koji dolazi u Beograd, koji su se dokazali u raznim situacijama. To je poruka cijelom regionu”, kaže Biserko.\nČitaj još: VOLIO MOTORE, BAJKER PRERANO OTIŠAO U SMRT: Mercedesom ga pokupio na Carigradskom putu na "jamahi"...\n“Ti regionalni lideri se i održavaju na populizmu i nacionalizmu. U pravu ste, mislim da je građanima zapadnog Balkana dosta svega toga. To jeste metastaziralo, a nema dovoljno prostora za djelovanje alternative bilo gdje. Sve je dovedeno u pitanje, a još se nije pokazala unutrašnja snaga ni u jednoj od ovih država koja može da ospori te nacionaliste, te koje drže svoje narode kao taoce…\nOni preko medija koje kontrolišu održavaju tu toksičnu atmosferu, a mladi su više zasićeni time i bježe iz zemalja regiona. Nije u pitanju samo ekonomska situacija već i društvena atmosfera koja je postala potpuno nepodnošljiva”, kaže osnivačica i predsjednica Helsinškog odbora za ljudska prava u Srbiji, Sonja Biserko.


Drugo pismo Vladi Srbije - Pirot Plus Online\n21. jul 2014. 11:56 Privreda Pirot Plus Online\nUkoliko postoji politička i ekonomska volja, najbolje rešenje za trenutno stanje u AHA Mura “Prvi maj” je da država preuzme vlasništvo nad kompanijom, kaže u izjavi za portal Plus online Slaviša Svilarov, finansijski direktor.\n- U tom slučaju država finansijski ne bi ništa izgubila, tako da bi to bila najbrža i najrealnija opcija za očuvanje fabrike, a na ovakav način u nekom realnom vremenu mogao bi da se pronadje novi investitor. Država praktično ne bi imala nikakve finansijske izdatke s obzirom na depozit kod SBEER Banke, obezvredjenu vrednost kapitala, a praktično nisu neophodne ni subvencije, možda samo neka manja investicija, kaže Svilarov.\nDopis, u kojem će ovaj predlog biti podrobno obrazložen, biće upućen sutra nadležnom ministarstvu i Vladi Srbije.\n- Dopis, u kojem ćemo izneti naš predlog, potpisaće predstavnici Okruga, opštine Pirot, menadžmenta kompanije i sva tri reprezentativna sindikata, kaže Svilarov.\nSudbina slovenačke Aha Mure zavisi od partnera u Srbiji\nDanas – pre 21 sat\nBeograd - Stečajni upravnik slovenačke tekstilne industrije "Aha Mura" Stevo Radovanović o sudbini kompanije razgovara s poslovnim partnerima i predstavnicima vlada Slovenije i Srbije.\n"Kapaciteti u Murskoj Soboti su zauzeti u potpunosti i sve ide onako kako to zahteva stečajni postupak, ali još uvek nije jasno šta ćemo sa kompanijom-kćerkom 'Prvi maj' Pirot u Srbiji što se rešava na nivou vlada dve države", izjavio je on za slovenačke medije. Po rečima Radovanovića, zdrav deo kompanije "Aha Mura" u stečaju, koja ima 465 zaposlenih i dovoljno narudžbi do kraja godine, biće prodat u celini, a sada se procenjuje njena imovine. Fabrika Aha Murae" u Pirotu sada proizvodi malo jer čeka na odluku kompanije "Hugo Bos". To neće ići bez otpuštanja što sada i nije moguće, da se ne bi prekršio dogovor o subvencionisanju, rekao je on, dodajući da bi tada došlo do povlačnja depozita. Radovanović je dodao da od "Huga Bosa" zavisi i zapošljavanje u Murskoj Soboti. Nemacka modna kuća "Hugo Bos" je od ranijih vlasnika "Aha Mure" zahtevala da kupi fabrike u Srbiji, čime je uslovila i rad u Sloveniji. Sud je stečajnom upravniku odobrio da Srbiji proda mašine koje mu više nisu potrebne u Murskoj Soboti, na šta se čeka odluka Vlade Srbije.


BetaMart 11, 2020\nNa tribini Udruženja Novinara Srbije (UNS) povodom sumnje da su državni organi, odnosno ministar dbrane Aleksandar Vulin, nezakonito presreli komunikaciju novinara beogradskog “Nedeljnika”, njegov glavni i odgovorni urednik Veljko Lalić je rekao da smatra da mu je “posao ugrožen”, jer je “uloga medija da otkrivaju državne tajne, a ne država njihove”.\nLalić je ocenio da je afera prisluškivanja novinarima “data na poklon” zbog “bahatosti vlasti”, i da je to problem svih novinara, te je pozvao UNS i NUNS da pomognu u saznavanju da li se novinari prisluškuju, i kako da se to spreči.\nAdvokat Zdenko Tomanović je rekao da je očekivao da će reakcija novinara i advokata “biti žešća”, jer ako oni ne reaguju, dovodi se u pitanje značaj javnog mnjenja bez kojeg nema slobode.\n“Postoje tri službe koje mogu da prisluškuju: BIA (Bezbednosno informativna agencija), VBA (Vojno bezbednosna agencija) i Policija, a opasno je kad njima vladaju partije ili uticajni članovi vladajuće partije”, rekao je Tomanović.\nDodao je da je, kada partije vode državne službe, to naročito opasno jer je stav partija na vlasti u Srbiji da su “svi izvan njih neprijatelji i treba ih uhoditi”.\nTomanović je ukazao da je posebno opasno kada se moć bazira na snazi jednog čoveka, jer to vodi u vaninstitucionalno stanje, vlast “a priori” odbacuje kritike, a “pojavila se i nova moda samoprijavljivanja sudu, iako je lažno prijavljivanje krivično delo”.\nGovoreći o slučaju “Nedeljnika”, Tomanović je predložio da se u zakon uvede dužnost operatera mobilne telefonije da daju podatke o broju ljudi čiji telefoni su “na merama”.\nPredsednik Komisije za istraživanje ubistava novinara, Veran Matić, ocenio je da slučaj “Nedeljnika” oddlikava kontinuitet odnosa prema tom listu, i želju da se uvuče u takozvane neprijateljske medije, a rekao je i da je ministar Vulin “poznat po tome što radikalno definiše i obeležava ljude i institucije”.\nMatić smatra da je “Nedeljnik” profesionalan i uticajan, da nije imao ispade koji bi ga do sada negde svrstali, i da “zato jako smeta i treba ga uzdrmati”.\nPomenuo je i slučaj službenika BIA Marka Parezanovića koji je na sastanku jedne izmišljene organizacije kojem je prisustvovao ceo državni vrh, javno rekao da su prioriteti, kao 1945. godine: baviti se “unutrašnjim neprijateljima”.\n“Neće Vulin da prizna šta je uradio, to je nemoguće. Kada padne Vulin, mi ćemo saznati šta je bilo”, smatra Cvijić.\nNovinarka Ljiljana Smajlović odgovorila je da ne veruje da će se išta saznati “kad Vulin padne” jer u službama postoji jaka solidarnost i ne treba očekivati da će neka sledeća vlast sve da otkrije.\nSmajlović smatra da kod “Nedeljnika” nema solidarnosti jer nije ni u jednom savezu i da su u Srbiji novinari solidarni samo s političkim prijateljima.\nOna je iznela da su razgovori članova redakcije objavljivani na nalovnoj strani “Informera”, ili ih je predsednik Vučić izgovarao na TV Pink, što je, smatra, jasan znak da su prisluškivani.\nPećo je rekla da je “Informer” na sudu rekao da je bilo tačno sve što su objavili, i da se može proveriti u BIA.\nAfera prisluškivanja “Nedeljnika” otvorena je sredinom februara, kada je ministar Vulin komentarisao autorski tekst bivšeg ministra odbrane Dragana Šutanovca koji je bio poslat tom listu, ali nikada nije objavljen.


PSG: Fašistički pir na Svečanoj akademiji\nPokret slobodnih građana (PSG) zatražio je danas političku i krivičnu odgovornost od ministara koji čine Odbor za negovanje tradicija oslobodilačkih ratova Srbije, zbog veličanja fašizma na Svečanoj akademiji, kojoj je sinoć prisustvovao čitav državni vrh, a povodom obeležavanja Dana pobede u Drugom svetskom ratu.\n„Zgroženi smo činjenicom da je na tom državnom događaju od najvećeg značaja izvedeno pet pesama u kojima se veliča fašistički zločinac Dimitrije Ljotić i njegova organizacija ‘Zbor’, kao i da se te pesme izvode zajedno sa pesmom Desanke Maksimović ‘Krvava Bajka’, koja upravo govori o masakru u Kragujevcu u kom su značajnu ulogu imali vojnici organizacije ‘Zbor’“, navodi se u saopštenju PSG.\nU tom pokretu su istakli da su tokom izvođenja ovih pesama uklonjene strofe u kojima se jasno pominju Ljotić i „Zbor“, što, kako navode, pokazuje nameru da se sistematski izvrši revizija antifašističke borbe u Srbiji tokom Drugog svetskog rata.\n„Sloboda koja se u ovim pesmama pominje označava pobedu fašizma u Srbiji i slobodu od Jevreja, Roma, svih drugih manjina i komunista“, navodi se u saopštenju.\nNova stranka zahteva smenjivanje vrha RTS\nNova stranka zahteva hitno smenjivanje direktora Radio-televizije Srbije (RTS) i urednika, i zvanično izvinjenje RTS građanima jer je taj javni servis u nedelju emitovao šest ljotićevskih koračnica tokom proslave Dana pobede u Drugom svetskom ratu.\nNova stranka je ocenila da je „neobjašnjivom uređivačkom politikom RTS-a, dan koji bi trebalo da služi kao primer prošlim i budućim generacijama da neguju i čuvaju antifašističko nasleđe, pretvoren u bedan pokušaj revizije istorije i direktnu uvredu za sve žrtve ratnih strahota“.\n„Bez obzira na to da li je u pitanju neznanje ili svesna namera čelnih ljudi javnog servisa, očito je da je na delu svojevrsna mantra koja se ponavlja godinama, a koja za cilj ima korenitu izmenu istorijskih činjenica i vrednosti koje smo svi iz njih morali da naučimo i primenjujemo“, upozorila je Nova stranka.\nUkazala je da „pesme koje slave sluge fašista i narodnih izdajnika, gazeći po narodnim herojima koji su živote dali boreći se protiv okupatora, svedoče o potpunom posrnuću RTS, o čijem neprofesionalnom radu na svim programskim nivoima Nova stranka upozorava godinama, boreći se za slobodan i objektivan rad svih medija, a pogotovu onog koji plaćaju (kroz pretplatu) svi građani Srbije“.\n„Ovoga puta, nakon obeležavanja Dana pobede, RTS-ov slogan „Vaše pravo da znate sve“ mogao bi se lako preimenovati u „Vaše pravo na prekrojenu istoriju„, zbog čega neko mora da odgovara“, smatra Nova stranka.\n„Ovakvi propusti, ukoliko su oni u pitanju, ili još gore – svesni potezi, nikako ne doprinose dubokom naklonu borcima za slobodu, kao ni pravilnom usmerenju budućih generacija na put poštovanja antifašističkih vrednosti“, piše u saopštenju.\nNova stranka dodaje da „nikakvi pokušaji revizije ne mogu falsifikovati istoriju, a dužnost svih nas jeste da je od takvih nasrtaja i zaštitimo“.


RegTech rešenja – sledeća velika stvar - Internet ogledalo\nYou are at:Home»Magazin»Arhiva»180»RegTech rešenja – sledeća velika stvar\nRegTech rešenja – sledeća velika stvar\nKako primećuje Deloitte, regulacija je jedna od brojnih usluga koja dobija “tech” tretman u poslednje vreme. Kao što je slučaj i sa njegovim starijim bratom FinTechom, definicija RegTecha znači različite stvari različitim ljudima u ovoj oblasti koja se stalno razvija. Iako je naziv nov, “brak tehnologije i regulacije” radi rešavanje regulatornih izazova postoji već neko vreme sa različitim stepenom uspešnosti. Povećanje nivoa regulacije i veći fokus na podatke i izveštavanje, međutim, doveli su RegTech ponudu u veći fokus na taj način stvarajući više vrednosti za firme koje investiraju u ova rešenja.\nUz rizik da zvuči suviše jednostavno, RegTech je u velikoj meri ono što mu i naziv kaže: upotreba nove tehnologije da bi se olakšala isporuka regulatornih zahteva. Ili u više reči, RegTech je tehnologija koja nastoji da obezbedi “žustra, podesiva, laka za integrisanje, pouzdana, bezbedna i isplativa” regulatorna rešenja, kako je definiše Deloitte…


Pomoćnici - Republička direkcija za imovinu Republike Srbije\nNaslovna » Informacije o instituciji » Pomoćnici\nGordana Stijović, Rešenjem o nastavljanju rada na položaju pomoćnika direktora,postavljena na položaj pomoćnika direktora Republičke direkcije za imovinu Republike Srbije - Sektor za upravljanje i raspolaganje stvarima u javnoj svojini stečenim po sili zakona, na pet godina,Rešenjem Vlade od 08. marta 2018. godine.\nAleksandra Gavrilović, postavljena na položaj pomoćnika direktora Republičke direkcije za imovinu Republike Srbije - Sektor za imovinski postupak, na pet godina, Rešenjem Vlade od 14. januara 2022. godine.\nDragana Gođevac Obradović, Rešenjem o postavljanju vršioca dužnosti pomoćnika direktora Republičke direkcije za imovinu Republike Srbije Sektor za evidenciju i poslove upisa javne svojine Republike Srbije, od 28. decembra 2021.godine, na tri meseca.\nĐorđije Roganović, Rešenjem o postavljanju na položaj pomoćnika direktora Republičke direkcije za imovinu Republike Srbije-Sektor za upravljanje graničnim i pograničnim prelazima od 10. februara 2022. godine na pet godina.\nIrena Marković, Rešenjem o postavljanju vršioca dužnosti pomoćnika direktora Republičke direkcije za imovinu Republike Srbije-Sektor za građevinsko zemljište, od 09.12.2021. godine na šest meseci.


Ambasador EU obišao jug Srbije\nPoreski obveznici EU godišnje izdvajaju 200 miliona evra da bi pomogli Srbiji da ispuni evropske standarde, poručio je tokom današnje posete jugu Srbije ambasador EU Sem Fabrici i dodao da su samo firme iz EU investirale oko 28 miliona evra u taj deo Srbiji.\nUz poruku da je Evropska unija izdvojila 2,8 miliona evra za obnovu hirurškog bloka Zdravstvenog centra u Vranju, ambasador EU Sem Fabrici je prilikom obilaska radova u ovom gradu izrazio očekivanje da će sve biti završeno za 12 do 14 meseci.\nFabrici je sa gradonačelnikom Vranja Slobodanom Milenkovićem razgovarao o ispunjenju projekata EU u tom gradu, i tom prilikom obišao je i industrijsku zonu.\n"EU ima integrisani pristup i mi ulažemo u lokalni razvoj, u zdravstveni sektor, ali takođe i u poslovni i industrijski sektor. Vranje ima snažnu i važnu industrijsku tradiciju i prirodno je da privredne investicije dolaze u ovaj deo Srbije. Drago mi je da su neke kompanije već investirale u ovu oblast i do sada je 28 miliona evra uloženo od strane kompanija iz EU", rekao je Fabrici.\nTokom posete Bujanovcu ambasador EU je podsetio da Unija investira godišnje sa 200 miliona evra u Srbiju i njen razvoj, a krajnji cilj je da Srbija bude deo evropske zajednice, rekao je Fabrici na sastanku sa predsednikom Koordinacionog tela za opštine Bujanovac, Preševo i Medveđu Zoranom Stankovićem.\nA kako je istakao Stanković, uz pomoć EU u Bujanovcu je otvoreno odeljenje Ekonomskog fakulteta iz Subotice, sagrađeno je porodilište u Preševu, a organizovana je i nastava srpskog jezija za albanske učenike.\n"Rekao sam mu da je u proreklom periodu međunarodna zajednica na ovim prostorima investirala oko 35 miliona evra, a da je samo preko Koordinacionog tela u ove tri opštine investirano oko 60 miliona evra za infrastrukturne objekte", istakao je Stanković.\nPredstavnici Misije OEBS, Ambasade Švajcarske i Advokatske komore Srbije dodelili su danas u Bujanovcu diplome o završenom pripremnom programu za polaganje pravosudnog ispita za 50 pravnika iz Bujanovca, Preševa i Medveđe. Obuka u trajanju od dve nedelje je održana kako bi pomogla pravnicima iz južne Srbije u pripremi za polaganje pravosudnog ispita, a od 50 polaznika obuke 60 odsto su Albanci.


Tači i Veselji (Foto AP)\n„Žrtve krivičnih dela iz optužnice su stotine lica čiji je identitet poznat i među kojima su kosovski Albanci, Srbi, Romi i lica drugih nacionalnosti, kao i politički protivnici“.\nOptužnica predstavlja isključivo optužbu, navode iz Specijalizovanog tužilaštva i Specijalizovanih veća.\n„Ona je rezultat dugotrajnih istraga i odražava uverenje tužilaštva da može da dokaže van razumne sumnje sve optužbe sadržane u njoj. Sudija za prethodni postupak Specijalizovanih veća Kosova trenutno ispituje optužnicu kako bi odlučio da li da je potvrdi“, navodi se u saopštenju za javnost.\nSpecijalizovani tužilac je smatrao nužnim da se oglasi zbog, kako navodi, kontinuiranih pokušaja Tačija i Veseljija da ometaju i podrivaju rad Specijalizovanih veća.\n„Tači i Veselji su, prema navodima, sproveli tajnu kampanju da bi se ukinuo zakon kojim su Specijalizovana veća osnovana kao sud, kao i da bi na drugi način opstruirali rad suda, a sve sa ciljem da oni sami ne budu izvedeni pred lice pravde“.\nDodaje se da su takvim postupcima "Tači i Veselji pokazali da su im lični interesi važniji od žrtava njihovih zločina, principa pravne države i celokupnog naroda Kosova".


"Pupin memorijalni projekat" među prvih 5 svetskih projekata | CityMagazine\nPupin memorijalni projekat autorke Aleksandre Ninković Tašić, na predlog Ministarstva kulture i informisanja, našao se u konkurenciji sa još 349 projekata, i zahvaljujući osvojenim glasovima, plasirao u pet najboljih projekata na svetu. Time je osvojio titulu šampiona u okviru takmičenja Svetskog samita o informacionom društvu (WSIS) čiji je cilj promocija dobre prakse u upotrebi informaciono-komunikacionih tehnologija koje doprinose ostvarivanju nedavno dogovorenih Ciljeva održivog razvoja Ujedinjenih nacija.\nSam projekat, koji na globalnom nivou promoviše delo našeg velikog naučnika u oblasti telekomunikacija i kulture, sastoji se iz dve komponente, Pupinog virtuelnog muzeja i interaktivne izložbe o Pupinu u kojima je glavni partner bio Telekom Srbija. Nastavljajući tradiciju popularizacije lika i dela velikih srpskih naučnika, Telekom Srbija je, u saradnji sa Obrazovno-istraživačkim društvom Mihajlo Pupin, na interaktivan način, kroz Virtuelni muzej omogućio mladima da „kroče“ u svet Mihaila Pupina Idvorskog, obiđu njegov zavičaj i steknu uvid u rad ovog velikog naučnika, profesora i dobrotvora.\nPredrag Ćulibrk i Ivan Tasovac\nDruga komponenta, izložba Pupin – od fizičke do duhovne realnosti, jedinstvena je po mnogo čemu jer predstavlja najobimniji presek života i dela velikog Pupina, prikazan upotrebom tehnologije proširene stvarnosti na taj način ispisujući muzeologiju budućnosti. Sama izložba trajala je 15 meseci i videlo ju je više od 120.000 građana i posetilaca Beograda.\nVisok plasman Pupin memorijalnog projekta značajan je ne samo zbog promovisanja naučnog nasleđa Mihajla Pupina u oblasti kulture i telekomunikacija čiji je rad zaštitio i UNESKO 2014. godine, već i zbog činjenice da ta promocija koristi moderne tehnologije kako bi ljudima širom sveta približila naučnu građu Mihajla Pupina.\nNastavljajući dobru tradiciju približavanja lika i dela velikih naučnika najširoj publici, Telekom Srbija je u prethodnoj godini realizovao i projekat Teslin vremeplov, multimedijalnu projekciju o životu i delu Nikole Tesle, koji se našao među pet najboljih projekata u oblasti nauke i obrazovanja u Evropi u 2016. godini. Time je Telekom Srbija, po drugi put u šest meseci, ostvario zavidnu poziciju na međunarodnim konkursima koji vrednuju upotrebu modernih tehnologija u nauci i kulturi.\nMastercard, Cineplexx i Delfi: Tim za omiljenu sredu izložba · mihailo pupin · moderne tehnologije · muzej · nikola tesla · telekom srbija